sagorsarker/bangla-wikipedia huggingface dataset:
জামালপুর-৩

জামালপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জামালপুর জেলায় অবস্থিত জাতীয় সংসদের ১৪০নং আসন।
জামালপুর-৩ আসনটি জামালপুর জেলার মাদারগঞ্জ উপজেলা ও মেলান্দহ উপজেলা এবং মাদারগঞ্জ,মেলান্দ এবং হাজরাবাড়ি পৌরসভা নিয়ে গঠিত নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মির্জা আজম বিনা প্রতিদ্বন্দ্বিতায় নির্বাচিত হন।
জামালপুর-৪

জামালপুর-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জামালপুর জেলায় অবস্থিত জাতীয় সংসদের ১৪১নং আসন।
জামালপুর-৪ আসনটি জামালপুর জেলার সরিষাবাড়ি উপজেলা এবং জামালপুর সদর উপজেলার তিতপল্লা ইউনিয়ন ও মেষ্টা ইউনিয়ন নিয়ে গঠিত।
প্রথম ইউক্রাতিদেস

প্রথম ইউক্রাতিদেস () একজন অন্যতম শক্তিশালী গ্রিক-ব্যাক্ট্রিয় রাজ্যের শাসক ছিলেন, যিনি খ্রিস্টপূর্ব ১৭০ থেকে খ্রিস্টপূর্ব ১৪৫ পর্য্যন্ত রাজ্যশাসন করেন।
প্রথম ইউক্রাতিদেসের বেশ কিছু মুদ্রায় হেলিওক্লেস ও লাওদিস নামক দুই নর-নারী চিত্র মুদ্রিত রয়েছে; মনে করা হয় তারা তার পিতা-মাতা ছিলেন। উইলিয়াম উডথর্প টার্নের মতে, প্রথম ইউক্রাতিদেস সেলেউকিদ সম্রাট প্রথম আন্তিমাখোস এপিফানেসের আত্মীয় ছিলেন। ১৭০ খ্রিস্টপূর্বাব্দে গ্রিক-ব্যাক্ট্রিয় শাসক প্রথম আন্তিমাখোস থেওসকে সিংহাসনচ্যুত করে তিনি শাসনক্ষমতা লাভ করেন। ঠিক একই সময়েই প্রথম মিথ্রিদাতেস পার্থিয়া সাম্রাজ্যের সিংহাসনলাভ করেন।
ব্যাক্ট্রিয়ার শাসনক্ষমতা লাভ করে প্রথম ইউক্রাতিদেস ইন্দো-গ্রিক রাজ্যের উত্তর-পশ্চিমাঞ্চল অধিকার করেন, কিন্তু ইন্দো-গ্রিক শাসক প্রথম মেনান্দ্রোস সোতের তাকে রাজ্য থেকে হঠিয়ে দিতে সক্ষম হন। অপর দিকে প্রথম মিথ্রিদাতেস ব্যাক্ট্রিয়ার পশ্চিমাঞ্চল আক্রমণ করে ১৬৭ খ্রিস্টপূর্বাব্দে আরিয়ুস নদীর পশ্চিম তট পর্য্যন্ত বিস্তীর্ণ এলাকা অধিকার করে নেন।
ভারত থেকে ফেরার সময় প্রথম ইউক্রাতিদেস তার নিজের পুত্রের হাতে নিহত হন। পিতার প্রতি তার ঘৃণা এতটাই বেশি ছিল, যে তার পুত্র তার মৃতদেহটিকে রথের সাথে বেঁধে টেনে নিয়ে যান এবং সৎকার না করেই ফেলে রাখার আদেশ দেন। যদিও এই পুত্রের নাম পাওয়া যায় না, তবে মনে করা হয় তিনি দ্বিতীয় ইউক্রাতিদেস বা প্রথম হেলিওক্লেসের মধ্যে একজন ছিলেন। প্রথম ইউক্রাতিদেসের হত্যার পর রাজ্যের শাসনক্ষমতার অধিকার নিয়ে রাজপরিবারের সদস্যদের মধ্যে গৃহযুদ্ধ শুরু হয়, যার ফলে এই রাজ্য ধীরে ধীরে দুর্বল হয়ে পড়ে।
জামালপুর-৫

জামালপুর-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জামালপুর জেলায় অবস্থিত জাতীয় সংসদের ১৪২নং আসন।
জামালপুর-৫ আসনটি জামালপুর জেলার সদর উপজেলার কেন্দুয়া, শরীফপুর, লক্ষ্মীরচর, তুলশীরচর, ইটাইল, নরুন্দি, ঘোড়াধাপ, বাঁশচড়া, রানাগাছা, শ্রীপুর, শাহবাজপুর, দিগপাইত, রশিদপুর, তিতপল্লা, মেষ্টা সহ সর্বমোট ১৫ টি ইউনিয়ন নিয়ে গঠিত।
শেরপুর-১

শেরপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি শেরপুর জেলায় অবস্থিত জাতীয় সংসদের ১৪৩নং আসন। এ আসনের সাবেক সংসদ সদস্য মো. ছানুয়ার হোসেন ২০২৪ সালের ডামি নির্বাচনে স্বতন্ত্র প্রার্থী হিসেবে জয়লাভ করেন। ৫ই আগস্ট হাসিনার পতনের পর তিনি পলাতক রয়েছেন।
শেরপুর-১ আসনটি শেরপুর জেলার শেরপুর সদর উপজেলা নিয়ে গঠিত।
শেরপুর-২

শেরপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি শেরপুর জেলায় অবস্থিত জাতীয় সংসদের ১৪৪নং আসন।এই আসন থেকে মতিয়া চৌধুরী সর্বাধিক ৫ বার সংসদ সদস্য নির্বাচিত হন।
শেরপুর-২ আসনটি শেরপুর জেলার নকলা উপজেলা ও নালিতাবাড়ী উপজেলা নিয়ে গঠিত।
ব্যাক্ট্রিয়ার প্লাতোন

প্লাতোন () একজন গ্রিক-ব্যাক্ট্রিয় রাজ্যের শাসক ছিলেন।
অসমুন্ড বোপেয়ারাচ্চি প্লাতোনের মুদ্রা বিশ্লেষণ করে মত দেন যে, সম্ভবতঃ খ্রিস্টপূর্ব ১৪৫ থেকে খ্রিস্টপূর্ব ১৪০ পর্য্যন্ত তিনি রাজ্যশাসন করেন। সম্ভবতঃ তিনি গ্রিক-ব্যাক্ট্রিয় শাসক প্রথম ইউক্রাতিদেসের ভাই ছিলেন এবং ১৪৫ খ্রিস্টপূর্বাব্দে তাঁর হত্যার পর সিংহাসনলাভ করেন।
দ্বিতীয় ইউক্রাতিদেস

দ্বিতীয় ইউক্রাতিদেস () একজন গ্রিক-ব্যাক্ট্রিয় রাজ্যের শাসক ছিলেন, যিনি সম্ভবতঃ খ্রিস্টপূর্ব ১৪৫ থেকে খ্রিস্টপূর্ব ১৪০ পর্য্যন্ত রাজত্ব করেন।
ভারত থেকে ফেরার সময় গ্রিক-ব্যাক্ট্রিয় শাসক প্রথম ইউক্রাতিদেস তাঁর নিজের পুত্রের হাতে নিহত হন। পিতার প্রতি তাঁর ঘৃণা এতটাই বেশি ছিল, যে তাঁর পুত্র মৃতদেহটিকে রথের সাথে বেঁধে টেনে নিয়ে যান এবং সৎকার না করেই ফেলে রাখার আদেশ দেন। যদিও এই পুত্রের নাম পাওয়া যায় না, তবে মনে করা হয় তিনি দ্বিতীয় ইউক্রাতিদেস বা প্রথম হেলিওক্লেসের মধ্যে একজন ছিলেন। প্রথম ইউক্রাতিদেসের হত্যার পর রাজ্যের শাসনক্ষমতার অধিকার নিয়ে রাজপরিবারের সদস্যদের মধ্যে গৃহযুদ্ধ শুরু হয়, যার ফলে এই রাজ্য ধীরে ধীরে দুর্বল হয়ে পড়ে।
নাগার্জন নিরঞ্জনা

নাগার্জন নিরঞ্জনা (; জন্ম: ৯ অক্টোবর, ১৯৮৮) তামিলনাড়ুর চেন্নাইয়ে জন্মগ্রহণকারী ভারতীয় প্রমিলা ক্রিকেটার। আন্তর্জাতিক ক্রিকেট অঙ্গনে ভারত ক্রিকেট দলের প্রতিনিধিত্ব করছেন। ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিং করে থাকেন নাগার্জন। ৩০ আগস্ট, ২০০৮ তারিখে ইংল্যান্ডের বিপক্ষে তার ওডিআই অভিষেক ঘটে। দুইটি ওডিআইয়ে অংশগ্রহণকারী নিরঞ্জনা তার সেরা বোলিং করেছেন ১/১০।
ইউটিসি+০৭:৩০

ইউটিসি+৭:৩০ হল একটি ইউটিসি সময় অঞ্চল, যা ইউটিসি সময় থেকে ৭ ঘণ্টা ৩০ মিনিট এগিয়ে।
ইউটিসি+৭:৩০ পূর্বে দিবালোক সংরক্ষণ সময় এবং পরে মান সময় হিসাবে সিঙ্গাপুরে ব্যবহৃত হত। . জাপানের দখলের পূর্বে ১৯৪১ এবং ১৯৪২ সালে এবং দখলমুক্তির পরে ১৯৫৪ থেকে ১৯৭০ সাল পর্যন্ত সিঙ্গাপুর ইউটিসি+৭ঃ৩০ সময়কে দিবালোক সংরক্ষণ সময় হিসাবে পালন করত। ১৯৭০ সালের পরে সিঙ্গাপুর ইউটিসি+৭:৩০ -কে মান সময় হিসাবে ব্যবহারের সিদ্ধান্ত নেয়।
বর্তমানে সিঙ্গাপুরের মান সময় ইউটিসি+৮:০০, যা ১৯৮২ সাল থেকে ব্যবহৃত হচ্ছে।
ইউটিসি + ০৭: ৩০ উভয়ই দিনের আলোর সাশ্রয়কালীন সময় হিসাবে পাশাপাশি স্ট্যান্ডার্ড সময় হিসাবে পেনিনসুলার মালয়েশিয়া এবং সিঙ্গাপুরে ব্যবহৃত হয়েছিল । জাপানিদের দখলের আগে ১৯৪১ এবং ১৯৪২-এর মধ্যে এবং দখলের পরে ১৯৪৫ থেকে ১৯৬৫ পর্যন্ত, উপদ্বীপ মালয়েশিয়া এবং সিঙ্গাপুর ইউটিসি + ০৭: ৩০ ব্যবহার করেছে দিনের আলোর সাশ্রয় সময় হিসাবে। এটি পরে ১৯৬৫ সালে যখন সিঙ্গাপুর ইউটিসি + ০৭: ৩০ তার মানক সময় হিসাবে ঘোষণা করার সিদ্ধান্ত নিয়েছিল।
মালয়েশিয়া সরকার ১৯৮১ সালের ডিসেম্বর মাসে পূর্ব মালয়েশিয়ার সাথে সাধারণ সময় রাখার জন্য পেনিনসুলার মালয়েশিয়ার সময়কে ১৯৮২ সালের ১ জানুয়ারীতে ৩০ মিনিটের মধ্যে সামঞ্জস্য করে। মালয়েশিয়ার সাথে সিঙ্গাপুরের ঘনিষ্ঠ সম্পর্ক এবং ভ্রমণকারী ও ব্যবসায়ীদের বিভ্রান্তি রোধে সিঙ্গাপুর সরকার মামলা অনুসরণ করার জন্য খুব দ্রুত সিদ্ধান্ত নিয়েছিল।
প্রথম হেলিওক্লেস

প্রথম হেলিওক্লেস () শেষ গ্রিক-ব্যাক্ট্রিয় রাজ্যের শাসক ছিলেন, যিনি সম্ভবতঃ খ্রিস্টপূর্ব ১৪৫ থেকে খ্রিস্টপূর্ব ১৩০ পর্য্যন্ত রাজত্ব করেন।
প্রথম হেলিওক্লেস গ্রিক-ব্যাক্ট্রিয় রাজ্যের শাসক প্রথম ইউক্রাতিদেসের পুত্র অথবা ভাই ছিলেন বলে মনে করা হয়। ভারত থেকে ফেরার সময় গ্রিক-ব্যাক্ট্রিয় শাসক প্রথম ইউক্রাতিদেস তাঁর নিজের পুত্রের হাতে নিহত হন। পিতার প্রতি তাঁর ঘৃণা এতটাই বেশি ছিল, যে তাঁর পুত্র মৃতদেহটিকে রথের সাথে বেঁধে টেনে নিয়ে যান এবং সৎকার না করেই ফেলে রাখার আদেশ দেন। যদিও এই পুত্রের নাম পাওয়া যায় না, তবে মনে করা হয় তিনি দ্বিতীয় ইউক্রাতিদেস বা প্রথম হেলিওক্লেসের মধ্যে একজন ছিলেন। প্রথম ইউক্রাতিদেসের হত্যার পর রাজ্যের শাসনক্ষমতার অধিকার নিয়ে রাজপরিবারের সদস্যদের মধ্যে গৃহযুদ্ধ শুরু হয়, যার ফলে এই রাজ্য ধীরে ধীরে দুর্বল হয়ে পড়ে। ১৩০ খ্রিস্টপূর্বাব্দে ইউয়েঝি জনজাতি ব্যাক্ট্রিয়া আক্রমণ করলে প্রথম হেলিওক্লেস পরাজিত হন এবং গ্রিক-ব্যাক্ট্রিয় রাজ্যের পতন ঘটে।
প্যাট্রিক ডি’রোজারিও

প্যাট্রিক ডি’রোজারিও ঢাকা মহাধর্মপ্রদেশের সাবেক আর্চবিশপ এবং ক্যাথলিক গির্জার একজন কার্ডিনাল। পোপ ফ্রান্সিস ২০১৬ সালের ৯ অক্টোবর তাকে কার্ডিনাল হিসেবে নিয়োগ দেন। তিনি বাংলাদেশ ক্যাথলিক বিশপ সম্মিলনি এবং বিশপীয় খ্রীস্টীয় শিক্ষা বিষয়ক কমিশনের সভাপতি হিসেবে দায়িত্ব পালন করেছেন।
তিনি ১ অক্টোবর ১৯৪৩ সালে বরিশালের বাকেরগঞ্জ উপজেলার পাদ্রি শিবপুর গ্রামে জন্মগ্রহণ করেন। তার পিতা মাইকেল ডি’রোজারিও ছিলেন কৃষিজীবী। আর, মা ডিস্পিনা ডি’রোজারিও ছিলেন গৃহিণী। আট ভাই-বোনের মধ্যে তিনিই সবচেয়ে ছোট।
প্যাট্রিক ডি’রোজারিও ১৯৬১ সালে সেন্ট যোসেফ উচ্চ মাধ্যমিক বিদ্যালয় থেকে মানবিক বিভাগে ম্যাট্রিক পরীক্ষায় উত্তীর্ণ হন। এরপর, ঢাকার নটর ডেম কলেজ থেকে উচ্চ মাধ্যমিক শিক্ষা সমাপ্ত করেন। তারপর, সেখানেই বিএ (ঢাকা বিশ্ববিদ্যালয়ের অধীনে) অধ্যায়ন করে করাচির সবজিমণ্ডির ‘খ্রাইস্ট দ্য কিং’ সেমিনারিতে যান ধর্মতত্ত্ব সম্পর্কে শিক্ষা লাভ করতে। কিন্তু, ১৯৭১ সালে মুক্তিযুদ্ধ শুরু হলে তিনি দেশে ফিরে আসেন। ১৯৭২ সালে পবিত্র ক্রুশ সন্ন্যাস সংঘের আওতায় পুরোহিত হিসেবে অভিষিক্ত হন।
ফাদার প্যাট্রিক ডি’রোজারিও সহকারী ও পাল-পুরোহিত হিসেবে দীঘ দিন বিভিন্ন ধর্ম-পল্লীতে পালকীয় সেবা কাজে নিয়োজিত ছিলেন। তিনি সেমিনারীতে যেখানে পুরোহিতপ্রাথীদের প্রশিক্ষণ দেওয়া হয় সেখানেও দক্ষতার সাথে দায়িত্ব পালন করেন। তিনি ২য় ভ্যাটিকান মহা সভার দলিল বাংলায় অনুবাদ ও সম্পাদনার কাজ করেন। পুরোহিত পদ থেকে তার পদন্নোতি হয়ে তিনি রাজশাহীর বিশপ হিসেবে নিযুক্ত হন ১৯৯০ সালে। সেই দায়িত্ব পালন করেন ১৯৯৫ সাল পযন্ত। এরপর ১৯৯৫ সাল থেকে তিনি চট্টগ্রাম ক্যাথলিক ধর্মপ্রদেশের বিশপ হিসেবে দায়িত্ব পালন করেন ২০১১ সাল পর্যন্ত। তৎকালিন ক্যথলিক সম্প্রদায়ের প্রধান পোপ ষোড়শ বেনেডিক্ট তাকে বাংলাদেশের আর্চবিশপ হিসেবে মনোনিত করেন। ২০২০ সালের ৩০ সেপ্টেম্বর তিনি ঢাকার আর্চবিশপ পদ থেকে অবসর গ্রহণ করেন।
পোপ ষোড়শ বেনেডিক্টের কাছ থেকে পলিউম সম্মানা লাভ করেন ২০১১ সালে। এটি ক্যাথলিক যাজকদের একটি সর্বোচ্চ সম্মাননা। ৯ অক্টোবর ২০১৬ পোপ ফ্রান্সিস ১৭জন কাথলিক ধর্ম যাজককে কার্ডিনাল হিসেবে নিয়োগ দেন। এই সময় বাংলাদেশ থেকে আর্চবিশপ প্যাট্রিক ডি’রোজারিওকে কার্ডিনাল হিসেবে নাম ঘোষণা করেন। তিনিই প্রথম বাঙালি কার্ডিনাল।
রিয়ার উইন্ডো

রিয়ার উইন্ডো ১৯৫৪ সালের মার্কিন সাসপেন্স-ধর্মী থ্রিলার চলচ্চিত্র। এটি পরিচালনা করেছেন ইংরেজ চলচ্চিত্র পরিচালক অ্যালফ্রেড হিচকক। মার্কিন ঔপন্যাসিক কর্নেল উলরিচের ১৯৪২ সালের "ইট হ্যাড টু বি মার্ডার" ছোট গল্প অবলম্বনে এর চিত্রনাট্য রচনা করেছেন জন মাইকেল হায়েজ। ১৯৫৪ সালে প্যারামাউন্ট পিকচার্স কর্তৃক চলচ্চিত্রটি মুক্তি দেয়া হয় এবং ১৯৮৩ সাল পর্যন্ত এই প্রতিষ্ঠানের অধীনে স্বত্বাধিকার সংরক্ষিত থাকে। পরবর্তীতে ১৯৮৩ সালের পর ইউনিভার্সাল পিকচার্সের নিকট এর স্বস্ত হস্তান্তর করা হয়। চলচ্চিত্রে অভিনেয়ে ছিলেন, জেমস স্টুয়ার্ট, গ্রেস কেলি, ওয়েন্ডেল কোরি, থেলমা রিফ্টার এবং রেমন্ড ব্যুর। ১৯৫৪ সালের ভেনিস চলচ্চিত্র উৎসবে এটি প্রদর্শিত হয়েছিলো।
দুর্ঘটনায় পা ভাঙ্গার কারণে ফটোগ্রাফার এল বি জেফরিস (জেমস স্টুয়ার্ট) তার গ্রিনিচ ভিলেজ কামরায় বিশ্রামরত। তার কামরার পিছনের জানালা দিয়ে দেখা বাড়ির পিছনের ছোট একটি উঠান এবং তাকে ঘিরে থাকা আরও বেশ কয়েকটি কামরা। গরমের দিনে তার সময় কাটে জানালা দিয়ে বাইরে তার প্রতিবেশিদের দেখে, যারা গরমের কারণে তাদের জানালা খোলা রাখে। জানালা দিয়ে তিনি দেখতে পান একজন নাচিয়ে, একজন একাকি মহিলা, একজন পিয়ানোবাদক, কয়েকজন দম্পতি, একজন মধ্যবয়সী ভাস্কর এবং ভ্রাম্যমাণ গয়না বিক্রেতা লার্স থরওয়আল্ড ও তার শয্যাগত স্ত্রি কে।
পরবর্তীতে বিভিন্ন ঘটনার মধ্য দিয়ে জেফ নিশ্চিত হয় যে লার্স থরওয়াল্ড তার স্ত্রিকে খুন করেছে। সে ডেকে আনে তার গোয়েন্দা বন্ধু টম ডয়েল (রেমন্ড বার) কে এবং জানায় তার সন্দেহের কথা। কিন্তু প্রয়োজনীয় প্রমাণের অভাবে কিছুই করার থাকে না ডয়েলের।
পরবর্তীতে প্রেমিকা লিসা ফ্রিমন্ট (গ্রেস কেলি) ও সেবিকা স্টেলার (থেলমা রিটার) সহায়তায় প্রয়োজনীয় প্রমাণ যোগার করে জেফ এবং থরওয়াল্ডকে খুনি প্রমাণ করে।
পরিচালক আলফ্রেড হিচকক প্রথাগত ক্যামিও চরিত্রে অভিনয়ে পর্দায় আসেন গিতিকারের কক্ষে
প্রশমনমূলক সেবা

প্রশমনমূলক সেবা, প্রশমনমূলক চিকিৎসা, উপশমমূলক সেবা বা উপশমমূলক চিকিৎসা হলো সর্বাত্মক, বহুমুখী-নিয়মানুবর্তিতামুলক অভিগমন যেখানে গুরুতর অসুস্থ মানুষের জন্যে বিশেষায়িত চিকিৎসা সেবার ব্যবস্থা করা হয়। ক্যানসার, ফুসফুসের রোগ, ওষুধ প্রতিরোধী যক্ষ্মা, যকৃতের রোগ বা অন্য কোনো দীর্ঘস্থায়ী যন্ত্রণা থেকে মানুষকে মুক্ত করার জন্যে প্রশমন সেবার প্রয়োজন হয়। প্রশমনমূলক সেবা হচ্ছে ক্যানসার রোগীদের সবচেয়ে বড় ওষুধ। প্রশমনমূলক সেবার অপর নাম সহায়ক চিকিৎসা। এ সেবায় ক্যানসারের যন্ত্রণা অনেকাংশে প্রশমিত হয়। ক্যানসার রোগীদের বিভিন্ন শারীরিক ও মানসিক সমস্যা বা উপসর্গ দেখা দেয়। যেমন প্রচন্ড ব্যথা বা অসহ্য যন্ত্রণা। প্রশমনমূলক সেবায় ক্যানসারের চিকিৎসার পাশাপাশি ঔষধ দিয়ে প্রচন্ড ব্যথা বা অসহ্য যন্ত্রণা, অসুস্থতাজনিত কষ্ট ও ভোগান্তি প্রশমন করা হয়। প্রশমনমূলক সেবা ও নির্ধারিত চিকিৎসার মাধ্যমে রোগী স্বাভাবিক জীবনে ফিরে আসতে পারে। তবে রোগ শনাক্ত হওয়ার পরপরই প্রশমনমূলক সেবা শুরু করা দরকার। কিছু ক্ষেত্রে জীবনের শেষ সময়ে প্রশমনমূলক সেবাই একমাত্র চিকিৎসা হয়ে দাঁড়ায়। প্রশমনমূলক সেবার মূল উদ্দেশ্য রোগীর জীবনের মান বাড়ানো।
প্রশমনমূলক সেবার শারীরিক, মানসিক, সামাজিক ও আধ্যাত্মিক মূল্য আছে। একাধিক গবেষণায় দেখা গেছে, প্রশমনমূলক সেবা মানুষের আয়ু বৃদ্ধি করে এবং জীবনের শেষ সময়ে চিকিৎসা খরচ কমায়।
অক্টোবর মাসের ২য় শনিবার বিশ্ব হসপিস ও প্যালিয়েটিভ কেয়ার দিবস উদ্‌যাপন করা হয় । প্রশমনমূলক সেবা সম্পর্কে সচেতনতা বাড়াতে বিশ্ব সেবাসদন ও প্রশমনমূলক সেবা দিবস আয়োজিত হয়। বিশ্ব সেবাদন ও প্রশমনমূলক সেবা মৈত্রী (World Hospice and Palliative Care Alliance) প্রতি বছর এ দিবসটির আয়োজন করে।
ইউনিভার্সাল পিকচার্স

"ইউনিভার্সাল স্টুডিওস (কখনও কখনও ইউনিভার্সাল পিকচার্‌স বা ইউনিভার্সাল সিটি স্টুডিওস"' নামেও ডাকা হয়) মার্কিন যুক্তরাষ্ট্রের অন্যতম প্রধান চলচ্চিত্র স্টুডিও। এটি এনবিসি ইউনিভার্সাল-এর একটি সহযোগী প্রতিষ্ঠান। এর নির্মাণ স্টুডিও অবস্থিত ক্যালিফোর্নিয়ার ইউনিভার্সাল সিটির ১০০ ইউনিভার্সাল সিটি প্লাজা ড্রাইভে। এই এলাকাটি লস অ্যাঞ্জেল্‌স কাউন্টির করপোরেটবিহীন অঞ্চলগুলোর একটি যা লস অ্যাঞ্জেল্‌স এবং বারব্যাংকের মাঝখানে অবস্থিত। এর বণ্টন এবং অন্যান্য করপোরেট দপ্তর নিউ ইয়র্ক সিটি-তে অবস্থিত। এটি হলিউডের দ্বিতীয় দীর্ঘজীবী স্টুডিও। সবচেয়ে বেশি সময় ধরে কার্যকর আছে ভায়াকম-এর প্যারামাউন্ট পিকচার্‌স। প্যারামাউন্ট মাত্র কয়েক মাসের ব্যবধানে ইউনিভার্সালের চেয়ে বয়স্ক হয়ে গেছে।
ক্রিকেট বিশ্বকাপের পাঁচ-উইকেট প্রাপ্তির তালিকা

ক্রিকেট খেলায় পাঁচ-উইকেট প্রাপ্তি বলতে এক ইনিংসে একজন বোলারের পাঁচ বা ততোধিক উইকেট লাভ করাকে বুঝায়। পাঁচ-উইকেট প্রাপ্তিকে অনেক সময় ফাইভ-ফর বা ফিফার নামে অভিহিত করা হয়। এটিকে একজন খেলোয়াড়ের উল্লেখযোগ্য অর্জন হিসেবে বিবেচনা করা হয়। বিশ্বকাপ প্রতিযোগিতায় সেপ্টেম্বর, ২০১৯ সাল পর্যন্ত মোট ৬৪ জন বোলার এ সম্মাননায় অধিষ্ঠিত হয়েছেন। ক্রিকেট বিশ্বকাপ একদিনের আন্তর্জাতিক ক্রিকেটের আন্তর্জাতিক চ্যাম্পিয়নশীপের প্রধান প্রতিযোগিতা। প্রতিযোগিতাটি ক্রিকেটের প্রধান নিয়ন্ত্রক সংস্থা আন্তর্জাতিক ক্রিকেট কাউন্সিল (আইসিসি) কর্তৃক পরিচালিত হয় ও প্রতি চার বছর অন্তর আয়োজিত হয়। এছাড়াও, আইসিসি’র চার সহযোগী সদস্য দলের খেলোয়াড়ও বিশ্বকাপে ফিফার লাভ করেছেন।
সোনালি মথুরা

সোনালি মথুরা বা চিনা মথুরা (), (বৈজ্ঞানিক নাম: "Chrysolophus pictus") হচ্ছে গ্যালিফর্মিস বর্গের ফ্যাজিয়ানিডি পরিবারের খুবই সুন্দর একটি পাখি। পশ্চিম চীনের স্থানীয় পাখি তবে যুক্তরাজ্য সহ বিভিন্ন দেশে এ পাখিটি নিয়ে ছাড়া হয়েছে। পৃথিবীর হাতে গোণা সবচেয়ে সুন্দর পাখিদের মধ্যে এ প্রজাতিটি একটি।
লেজসহ সোনালি মথুরার দৈর্ঘ্য ৯০-১০৫ সেমি। চীনদেশের পশ্চিমাঞ্চলীয় পার্বত্য এলাকায় এই পাখি দেখা যায়। যদিও যুক্তরাজ্যের আদিবাসিরা প্রথম এই পাখি তাদের দেশেই আবিষ্কার করে। মাথায় সুন্দর ঝুঁটি যুক্ত এই পাখিটির গায়ে সোনালি, কমলা, লাল, কালো ইত্যাদি অনেক রঙের সমাহার লক্ষ্য করা যায়। সব থেকে উল্লেখযোগ্য বিষয় হলো এদের চকচকে সুন্দর পালকগুলো। গাছ পালার আড়ালে থাকা এই পাখির গায়ে সূর্যের আলোর রোশনাই যে কোনো মানুষের চোখ ধাধিয়ে দেবে।
কিয়াস

কিয়াস (আরবি: قياس "ক়ি~য়াস্") হল ইসলামি আইনশাস্ত্রের চতুর্থ উৎস। কুরআন, সুন্নাহ ও ইজমার সম্বনয়ে এর অবস্থান। সূরা আল-হাক্কাহ এর ১ নাম্বার আয়াত বর্তমানে, ২ এবং ৩ নাম্বার আয়াত এবং সূরা আন-নিসা এর ৫৯ নাম্বার আয়াত কেন্দ্রীক বিবেচনায়,
নির্দিষ্ট বাস্তবতা ভিত্তিক, নির্দিষ্ট ভিন্ন ভিন্ন বিষয়, নির্দিষ্ট বাস্তবতা এর সাথে, 
নির্দিষ্ট সামঞ্জস্যতা বিধান করাকে কিয়াস বলে।
ইসলামী বিধিবিধান নির্ণয়ের জন্য প্রথমত কুরআন ও সহীহ হাদীসের উপর নির্ভর করা হয়। সহীহ হাদীস হল নির্ভরযোগ্য ব্যক্তিদের থেকে বর্ণিত হাদীস। কুরআন, হাদীস, হাদীসের সনদ ও পরিভাষা, তাফসীর, উসুলুল ফিকহ, আরবি ব্যাকরণ ইত্যাদি বিষয়ে জ্ঞানী ব্যক্তিরা ইসলামের বিধিবিধান নির্ণয় করেন। কখনও কখনও এমন বিষয়ের বিধান নির্ণয় করার প্রয়োজন হয় যে বিষয়ে কুরআন ও সহীহ হাদীসে সরাসরি কোনো বক্তব্য জানা থাকে না। 
ইসলামে সাধারণ মানুষের কিয়াস অপেক্ষা ইসলামের গভীর জ্ঞানের অধিকারী ইমামদের কিয়াসকে প্রাধান্য দেয়া হয়। তবে এমন কোনো ব্যক্তি নেই যার কুরআন ও হাদীসের সবকিছু জানা রয়েছে। তাই যখন কেউ অনুমানের উপর ভিত্তি করে বিধান নির্ণয় করেন তিনি সেটাই অনুসরণ করেন যতক্ষণ না তিনি কুরআন ও সহীহ হাদীসে সরাসরি কোনো বক্তব্য পান। এছাড়া ইজমাকেও কিয়াসের উপর প্রাধান্য দেয়া হয়। ইজমা হল এমন বিধান যে বিধানের ব্যাপারে ইসলামের গভীর জ্ঞানের অধিকারী ইমামরা একমত হয়েছেন। তাছাড়া কুরআন হাদীস থেকে বিধান বের করার দ্বায়িত্ব মুলত মুজতাহিদ আলেমদের অর্থাৎ কুরআন, হাদীস, হাদীসের সনদ ও পরিভাষা, তাফসীর, উসুলুল ফিকহ, আরবি ব্যাকরণ ইত্যাদি বিষয়ে জ্ঞানী ব্যক্তিদের। যেকেউ কুরআন হাদীস থেকে বিধান বের করতে চাইলে এসব বিষয়ে জ্ঞান অর্জন করবে।
কিয়াস শুধু ইসলামী আইন বা বিধানের ক্ষেত্রে গ্রহণযোগ্য। কিন্তু ইসলামী বিশ্বাস বা আকীদার ক্ষেত্রে কিয়াস গ্রহণযোগ্য নয়।
উল্লেখ্য,ফারায়েজের ক্ষেত্রেও কিয়াসভিত্তিক মাসয়ালা উদ্ভাবন করা গ্রহণযোগ্য না।
অধিকাংশ সুন্নি ইসলামি পন্ডিতদের মতে কিয়াস ইসলামি আইনের উৎস হিসাবে গ্রহণযোগ্য। তবে দাউদ যাহেরিসহ কিছু পন্ডিতের মতে কিয়াস ইসলামি আইনের উৎস হিসাবে গ্রহণযোগ্য নয়।
আর্নে টিসেলিয়ুস

আর্নে টিসেলিয়ুস বা আর্নে ভিলহেল্ম কাউরিন টিসেলিয়ুস () একজন সুইডিশ প্রাণরসায়নবিজ্ঞানী। তিনি ১৯৪৮ সালে রসায়নে নোবেল পুরস্কার লাভ করেন।
টিসেলিয়ুস ১৯০২ সালের ১০ অগাস্ট স্টকহোমে জন্মগ্রহণ করেন। তিনি ১৯২৫ সালে থিওডোর সভেডবার্গ এর ল্যাবরেটরীতে গবেষণা সহকারী হিসেবে যোগদান করেন। তিনি ১৯৩০ সালে ডক্টর'স ডিগ্রি লাভ করেন। তিনি ১৯৫১ থেকে ১৯৫৫ সাল পর্যন্ত ইন্টারন্যাশোনাল ইউনিয়ন অব পিওর অ্যান্ড অ্যাপ্লায়েড কেমিস্ট্রি এর প্রেসিডেন্ট হিসেবে দায়িত্ব পালন করেন। ১৯৬০ থেকে ১৯৬৪ সাল পর্যন্ত নোবেল ফাউন্ডেশোনের বোর্ডের চেয়ারম্যানহিসেবে দায়িত্ব পালন করেন।
বারুজ বেনাসেরাফ

বারুজ বেনাসেরাফ () ১৯৮০ সালে চিকিৎসাবিজ্ঞানে নোবেল পুরস্কার লাভ করেন।
বেনাসেরাফ ১৯২০ সালের ২৯ অক্টোবর কারাকাস, ভেনেজুয়েলায় জন্মগ্রহণ করেন। তিনি কলাম্বিয়া ইউনিভার্সিটি থেকে ১৯৪২ সালে ব্যাচেলর অব সায়েন্স ডিগ্রি অর্জন করেন। তিনি মেডিকেল কলেজ অব ভার্জিনিয়া থেকে ডক্টর অব মেডিসিন ডিগ্রি অর্জন করেন। তিনি ১৯৭০ থেকে ১৯৯১ সাল পর্যন্ত হার্ভার্ড মেডিকেল স্কুল এ শিক্ষকতা করেন। তিনি ১৯৭১ সালে আমেরিকান অ্যাকাডেমি অব আর্টস অ্যান্ড সায়েন্সেস এর ফেলো নির্বাচিত হন। তিনি ১৯৯০ সালে ন্যাশনাল মেডেল অব সায়েন্স লাভ করেন।
থেওদোর স্ভে‌দবারি

থেওদোর স্ভে‌দবারি () (30 আগস্ট 1884 - 25 ফেব্রুয়ারি 1971) একজন সুইডিশ রসায়নবিদ। তিনি ১৯২৬ সালে কলয়েড এবং প্রোটিন নিয়ে গবেষণার জন্য রসায়নে নোবেল পুরস্কার লাভ করেন। তার নামানুসারে অধঃক্ষেপণের মাত্রাকে সভেদবার্গ একক (সংকেত S, কিংবা Sv) বলা হয়। ১৯০০ এর মাঝামাঝি থেকে ১৯৪০ এর দশকের শেষ পর্যন্ত আপসালা বিশ্ববিদ্যালয়ে সক্রিয় ছিলেন। উপসালায় থাকাকালীন, স্বেডবার্গ ১৯১২ সালে বিশ্ববিদ্যালয়ের ভৌত রসায়নের প্রধান হওয়ার আগে ডসেন্ট হিসেবে কাজ শুরু করেছিলেন। ১৯৪৪ সালে রয়েল সোসাইটির এবং ১৯৪৫ সালে ন্যাশনাল একাডেমি অফ সায়েন্সেসের অংশ হয়ে ওঠে।
ভেদবার্গ ১৮৮৪ সালের ৩০ অগাস্ট জন্মগ্রহণ করেন। তিনি ১৯০৫ সালে ব্যাচেলর অব আর্টস, ১৯০৭ সালে মাস্টার্স এবং ১৯০৮ সালে পিএইচডি ডিগ্রি অর্জন করেন।
তিনি বেশ কয়েকবার বিয়ে করেছিলেন এবং তার মোট বারোটি সন্তান ছিল
গোলাপি আমরুল

গোলাপি আমরুল, (), (বৈজ্ঞানিক নাম: "Oxalis debilis") হচ্ছে Oxalidaceae পরিবারের "Oxalis"গণের একটি তৃণ।
গোলাপি আমরুল এর আদিনিবাস দক্ষিণ-আমেরিকা। তবে ভারত উপমহাদেশে এ-উদ্ভিদ ছিল তার প্রমাণ বেদ ও চড়ক সংহিতায় পাওয়া যায়।
আমরুল শাক ১৫ ইঞ্চি পর্যন্ত লম্বা পায়। ২/৩ ইঞ্চি ডগার উপর ফুল ফোটে। সেপ্টেম্বর-অক্টোবর মাসে ফুল ফোটে। ফুলের রং গোলাপি কিংবা হলুদ হয় এবং পাঁচটি পাঁপড়ি যুক্ত। ফলকোষ সরু ও লম্বা। ১ সেন্টিমিটার লম্বা ফলকোষে অসংখ্য বীজ থাকে।
হলুদ আমরুল

হলুদ আমরুল, (), (বৈজ্ঞানিক নাম: "Oxalis corniculata") হচ্ছে Oxalidaceae পরিবারের একটি তৃণ। এরা সরু ও লতানো। দেখতে ছোট এই তৃণরা মাটিতেই প্রসারিত হয় এবং মাটিতে চাপা হয়ে লেগে থাকে।
এই প্রজাতিটি শহরে অধিক বিস্তৃত এবং এটির আদি নিবাস অজানা। কিন্তু এটিকে পুরনো দুনিয়ার উদ্ভিদ হিসেবে বিবেচনা করা হয়। এটিকে বাগানে, কৃষিক্ষেতে এবং বাগানে আগাছা হিসেবে ধরা হয়।
আমরুলের পাতা ঔষধি শাক হিসাবে ব্যবহৃত হয় ,কিন্তু দীর্ঘদিন সেবন করলে শরীরের দ্বারা ক্যালসিয়াম শোষণ বাধাগ্রস্ত হতে পারে।
ভিকারুননিসা বিশ্ববিদ্যালয়

ভিকারুননিসা বিশ্ববিদ্যালয় বাংলাদেশের একটি বেসরকারি বিশ্ববিদ্যালয় ছিল। প্রখ্যাত অস্ট্রীয় পাকিস্তানি সমাজকর্মী ভিকার উন নিসা নূন-এর নামে বিশ্ববিদ্যালয়টির নামকরণ করা হয়। বিশ্ববিদ্যালয়টি ২০০১ সালে প্রতিষ্ঠা করা হয়। এই বিশ্ববিদ্যালয়টি এখন বন্ধ আছে ও কোনও কার্যক্রম পরিচালনা করছে না।
২০০১ সালে বিশ্ববিদ্যালয়টি প্রতিষ্ঠার পর এর তিনটি বিভাগে ১৩৩ জন শিক্ষার্থী ভর্তি হয়। তবে ভিকারুননিসা নূন স্কুল অ্যান্ড কলেজ কর্তৃপক্ষ বিশ্ববিদ্যালয়ের জমি ও তহবিল হস্তান্তরে অনিয়মের অভিযোগ এনে তিন সেমিস্টারের পর বিশ্ববিদ্যালয়টি বন্ধ করে দেয়।
বাংলাদেশ জাতীয় সংসদের সাবেক সদস্য এবং ব্যবসায়ী এইচ বি এম ইকবাল ভিকারুননিসা বিশ্ববিদ্যালয় ফাউন্ডেশনের চেয়ারম্যান। ২০০২ সালে বিশ্ববিদ্যালয় মঞ্জুরি কমিশন তার বিরুদ্ধে প্রতিষ্ঠান স্থাপনের সময় অনিয়ম করার অভিযোগ আনে। ২০০৩ সালে, সুপ্রিম কোর্ট বিশ্ববিদ্যালয়ে পুনরায় চালু করার জন্য সংশ্লিষ্ট কর্তৃপক্ষকে নির্দেশ দেয়।
শোকোলা

শোকোলা () ২০০০ সালের মার্কিন-ব্রিটিশ নাট্য চলচ্চিত্র। জোয়ান হ্যারিসের ১৯৯৯ সালের একই নামের উপন্যাস অবলম্বনে নির্মিত চলচ্চিত্রটি পরিচালনা করেছেন লাসে হালস্ত্রোম। হার্ভি ওয়েনস্টেইন ও বব ওয়েনস্টেইন প্রযোজিত চলচ্চিত্রটির চিত্রনাট্য রচনা করেছেন রবার্ট নেলসন জ্যাকব্‌স এবং অভিনয়ে ছিলেন জুলিয়েত বিনোশ, জনি ডেপ, জুডি ডেঞ্চ, আলফ্রেড মলিনা, ক্যারি-অ্যান মস এবং লিয়ানা উলিন।
"চকোলাট" চলচ্চিত্রে একজন কমবয়সী মা জুলিয়েট বিনোচের গল্প বলা হয়েছে যিনি একটি কল্পিত ফরাসি ল্যান্সকুয়েেন্ট-সৌস-তানেসতার গ্রামে তার ছয় বছরের মেয়েকে নিয়ে আসেন এবং খোলেন "লা চকোলেতারি মায়া" বা চকলেটারি। খুব দ্রুত তার চকোলেট বদলে দিতে থাকে শহরের মানুষের জীবন।
চলচ্চিত্রটি সেরা চলচ্চিত্রসহ পাঁচটি একাডেমি পুরস্কার, আটটি বাফটা এবং চারটি গোল্ডেন গ্লোব পুরস্কারের জন্যে মনোনীত হয়।
"টিকা ব্যতীত বাকি গানগুলো রেচেল পোর্টম্যান কর্তৃক রচিত।"
ক্রেইগ ম্যাকমিলান

ক্রেইগ ডগলাস ম্যাকমিলান (জন্ম: ১৩ সেপ্টেম্বর, ১৯৭৬) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডের সাবেক ক্রিকেটার। নিউজিল্যান্ড ক্রিকেট দলের পক্ষে টেস্ট, একদিনের আন্তর্জাতিক ও টুয়েন্টি২০ পর্যায়ে খেলেছেন। ডানহাতি ব্যাটসম্যান ও কার্যকরী ডানহাতি মিডিয়াম পেস বোলিংয়ের অধিকারী ক্রেগ ম্যাকমিলান প্রথম-শ্রেণীর ক্রিকেটে ক্যান্টারবারির পক্ষে খেলেছেন। এছাড়াও, কাউন্টি ক্রিকেটে হ্যাম্পশায়ার ও গ্লুচেস্টারশায়ারের পক্ষেও প্রতিনিধিত্ব করেন।
১৯৯৭ সালে ২২ বছর বয়সে বিশ্ব চ্যাম্পিয়ন অস্ট্রেলিয়ার বিপক্ষে তার টেস্ট অভিষেক ঘটে। ১৯৯৮-৯৯ মৌসুমে ব্যাসিন রিজার্ভে অনুষ্ঠিত দ্বিতীয় টেস্টে ক্রিস কেয়ার্নসের সাথে ৬ষ্ঠ উইকেটে ১৩৭ রান করেন। এরফলে তার দল ভারতের বিপক্ষ জয়ী হয়। এরপূর্বে আর. প্রেমাদাসা স্টেডিয়ামে তিনি তার সর্বোচ্চ ১৪২ রান করেন শ্রীলঙ্কার বিপক্ষে। ২০০০-০১ মৌসুমে হ্যামিল্টনে ইউনুস খানের এক ওভারে ২৬ রান করে তৎকালীন বিশ্বরেকর্ড গড়েন।
একদিনের আন্তর্জাতিকে তিনটি সেঞ্চুরির দুইটিই করেন পাকিস্তানের বিপক্ষে। তন্মধ্যে ৭৫ বলে সংগৃহীত ১০৪ রান যৌথভাবে দ্রুততম ছিল। পরবর্তীকালে জ্যাকব ওরাম জানুয়ারি, ২০০৭ সালে ভেঙ্গে ফেললেও ২০ ফেব্রুয়ারি, ২০০৭ তারিখে হ্যামিল্টনে অস্ট্রেলিয়ার বিরুদ্ধে ৬৭ বলে সেঞ্চুরি করে নিজের দখলে রাখেন। ৬ষ্ঠ উইকেটে ব্রেন্ডন ম্যাককুলামকে সাথে নিয়ে যৌথভাবে বিশ্বরেকর্ডের ভাগীদার হন। দক্ষিণ আফ্রিকায় অনুষ্ঠিত আইসিসি বিশ্ব টুয়েন্টি২০ প্রতিযোগিতায় তিনি নিউজিল্যান্ডের শীর্ষ রান সংগ্রহকারী ছিলেন। প্রতিযোগিতায় তিনি ১৬৩ রান করেন ৪০.৭৫ গড়ে।
১৭ অক্টোবর, ২০০৭ তারিখে টুয়েন্টি২০ প্রতিযোগিতায় অংশগ্রহণ শেষে তিনি তার অবসরের কথা ঘোষণা করেন। এর কারণ হিসেবে ব্যক্তিগত ও শারীরিক সমস্যার কথা তুলে ধরেন। এরপর তিনি ইন্ডিয়ান ক্রিকেট লিগে যোগ দেন ও কলকাতা টাইগার্স দলের অধিনায়কত্ব করেন।
অবসর পরবর্তীকালে প্রচারমাধ্যমের সাথে যুক্ত হন। বর্তমানে তিনি ইন্ডিয়ান প্রিমিয়ার লিগ ও নিউজিল্যান্ডে স্টার ক্রিকেটে সিরিজের ধারাভাষ্যকার হিসেবে রয়েছেন।
জন রিচার্ড রিড

জন রিচার্ড রিড, (; জন্ম: ৩ জুন, ১৯২৮ - মৃত্যু: ১৪ অক্টোবর, ২০২০) অকল্যান্ডে জন্মগ্রহণকারী বিখ্যাত নিউজিল্যান্ডীয় আন্তর্জাতিক ক্রিকেট তারকা ও ক্রিকেট ম্যাচ রেফারি ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪০-এর দশকের শেষদিক থেকে শুরু করে ১৯৬০-এর দশকের মাঝামাঝি সময়কাল পর্যন্ত নিউজিল্যান্ডের পক্ষে খেলেছেন। এছাড়াও, জাতীয় দলের অধিনায়ক ছিলেন।
প্রথমবারের মতো নিউজিল্যান্ড দলকে নিজ দেশে ও বিদেশে টেস্ট জয়ের সাথে সম্পৃক্ত করেছেন তিনি। ব্যাট ও বল হাতে খেলোয়াড়ী জীবনে দলের প্রধান চালিকাশক্তি ছিলেন ‘বোগো’ ডাকনামে পরিচিত জন রিড।
ঘরোয়া ক্রিকেটে ওয়েলিংটনের পক্ষে নর্দার্ন ডিস্ট্রিক্টসের বিপক্ষে ২৯৬ রান করেন পনেরটি ছক্কার সাহায্যে যা তৎকালীন বিশ্বরেকর্ড ছিল। আক্রমণাত্মক ব্যাটসম্যান রিড একবার কলকাতা টেস্টের সূচনালগ্নে সকালে দশ বল থেকে চারটি ছক্কা হাঁকিয়ে ছিলেন। ১৯৬২-৬৩ মৌসুমে ইংরেজ অধিনায়ক টেড ডেক্সটারের ভাষ্য অনুযায়ী জানা যায়, রিড বলকে সজোরে আঘাত করে মাঠের বাইরে ফেলেছেন ধারাবাহিকভাবে যা তিনি কখনো দেখেননি।
বোলিংয়েও তিনি বেশ দক্ষ ছিলেন। শুরুর দিকে তিনি বেশ দ্রুততার সাথে বোলিং করতেন। পরবর্তীকালে তিনি অফ-কাটার ও স্বল্প দৌঁড়ে স্পিন বোলিং করতেন। স্লিপ ও কভারে ফিল্ডিং করতেন। চূড়ান্ত টেস্টসহ ১৯৪৯ মৌসুমে ইংল্যান্ড সফরে সংরক্ষিত উইকেট-রক্ষকের দায়িত্বে ছিলেন।
রিড তার খেলোয়াড়ী জীবনে কখনো ইংল্যান্ড দলকে পরাজিত করতে পারেননি। কিন্তু ক্রাইস্টচার্চের ল্যাঙ্কাস্টার পার্কে অনুষ্ঠিত তৃতীয় টেস্টে টেড ডেক্সটারের দলকে স্বল্প ব্যবধানে প্রথম ইনিংসে এগিয়ে রেখেছিলেন। ফ্রেড ট্রুম্যান ও ফ্রেড টিটমাসের বোলিংয়ে তার দল এ সুবিধা নিতে পারেনি। দ্বিতীয় ইনিংসে ১৫৯ রানে অল-আউট হয় তার দল। খেলায় তিনি শতরান করেন ও দলের দ্বিতীয় সর্বাধিক রান ছিল ২২। অদ্যাবধি, শতরান সহযোগে টেস্ট খেলায় সর্বনিম্ন সংগ্রহ হিসেবে স্বীকৃত।
১৯৫৩-৫৪ মৌসুমে তার খারাপ সময় অতিবাহিত হয়। ১৯৬১-৬২ মৌসুমে সর্বাপেক্ষা সফল ছিলেন জন রিড। ১৯৬১-৬২ মৌসুমে নিউজিল্যান্ডের সদস্যরূপে দক্ষিণ আফ্রিকা গমন করেন। দক্ষিণ আফ্রিকার বিরুদ্ধে ড্র হওয়া ঐ সিরিজে পাঁচ টেস্টে ৬০.৫৪ গড়ে ৫৪৬ রান করেন।
বিদেশে নিউজিল্যান্ডের প্রথম বিজয়ে গুরুত্বপূর্ণ ভূমিকা পালন করেন। নিজ দেশে টেস্ট জয়ের পাঁচ মৌসুম পর দলটি প্রথম জয় দেখে। এ সময়ে দলটি মিশ্রতায় পূর্ণ সময় অতিবাহিত করছিল। পোর্ট এলিজাবেথে সিরিজের পঞ্চম টেস্টে নিউজিল্যান্ড দল আবারও জয়ের সন্ধান পায়। নোয়েল ম্যাকগ্রিগর ও জ্যাক অ্যালাব্যাস্টারের সাথে তিনি নিউজিল্যান্ডের প্রথম তিন টেস্ট জয়ে অংশ নিয়েছিলেন।
জন মিহাফি’র জনপ্রিয় ক্রিকেট তারকা ছিলেন জন রিড। তাঁর মতে, ‘রিডের পরিসংখ্যান দলকে সঠিক পরিসংখ্যান প্রদানে ব্যর্থ হয়েছে। যে ব্যক্তি তাঁকে দেখেছেন ক্রিজে কীভাবে আকড়ে থেকে দলকে অগ্রসর করতে চেষ্টা করেছেন। তাঁর ব্যাটিং গড় আরও অর্ধেক বেড়ে যেতো যদি তিনি ১৯৮০-এর দশকে রিচার্ড হ্যাডলি ও মার্টিন ক্রো’র সাথে একত্রে খেলতেন।’
৭ আগস্ট, ২০১৫ তারিখে ট্রেভর বারবারের দেহাবসানের পর নিউজিল্যান্ডের বয়োজ্যেষ্ঠ টেস্ট ক্রিকেটারের মর্যাদা পাচ্ছিলেন তিনি।
ব্যক্তিগত জীবনে বিবাহিত ছিলেন জন রিচার্ড রিড। ১৯৫১ সালে নর্লি লে ফেভ্রে নামীয় এক রমণীর পাণিগ্রহণ করেন। বাতজ্বরে আক্রান্ত হবার পর হাসপাতালে চিকিৎসাধীন অবস্থায় সেবিকা হিসেবে কর্মরত ছিলেন নর্লি। এখানেই তাদের প্রথম স্বাক্ষাৎপর্ব হয়। এ দম্পতির রিচার্ড রিড নামীয় পুত্র এবং অ্যালিসন ও অ্যান নাম্নী দুই কন্যা ছিল। তন্মধ্যে, রিচার্ড রিড নিউজিল্যান্ডের পক্ষে নয়টি একদিনের আন্তর্জাতিকে অংশ নিয়েছেন।
১৪ অক্টোবর, ২০২০ তারিখে অকল্যান্ড এলাকায় ৯২ বছর বয়সে জন রিচার্ড রিডের দেহাবসান ঘটে।
বিবাহবহির্ভূত যৌনতা

ব্যভিচার বলতে সাধারণভাবে দুই জন অবিবাহিত ব্যক্তির মধ্যে পারস্পরিক সম্মতির ভিত্তিতে সংঘটিত যৌন সম্পর্ককে বোঝানো হয়।
যখন কোনো বিবাহিত ব্যক্তি তার বিবাহিত সঙ্গী ছাড়া অন্য কারও সঙ্গে সম্মতিসূচক যৌন সম্পর্ক স্থাপন করেন, তখন সেটিকে পরকীয়াচার বলা হয়। জন ক্যালভিন পরকীয়াকে এমন এক যৌন আচরণ হিসেবে বিবেচনা করেন, যা বিবাহিত দম্পতির জন্য ধর্মীয়ভাবে নির্ধারিত যৌন সম্পর্কের আদর্শের বাইরে পড়ে। তার মতে, এর অন্তর্ভুক্ত ছিল ব্যভিচারও।
অনেকের কাছে এই শব্দটি নৈতিক বা ধর্মীয় অস্বীকৃতির ধারণা বহন করে। তবে ব্যভিচার সম্পর্কিত আচরণের মূল্যায়ন বিভিন্ন ধর্ম, সমাজ ও সংস্কৃতিতে ভিন্ন রকম হয়ে থাকে। আধুনিক ব্যবহারে প্রায়শই এই শব্দটির পরিবর্তে তুলনামূলকভাবে নিরপেক্ষ শব্দ ব্যবহার করা হয়, যেমন বিবাহপূর্ব যৌন সম্পর্ক, বিবাহবহির্ভূত যৌন সম্পর্ক, অথবা বিনোদনমূলক যৌনতা।
নতুন নিয়মে রচিত গ্রিক ভাষার বাইবেলে "পর্নেইয়া" (πορνεία – "বেশ্যাবৃত্তি") শব্দটি মোট ২৫ বার ব্যবহৃত হয়েছে (এর মধ্যে সম্বন্ধকারক রূপ πορνείας-সহ)।
চতুর্থ শতকের শেষভাগে লাতিন ভুলগেট—যা গ্রিক পাঠ্যের একটি লাতিন অনুবাদ—তাতে এই শব্দের অনুবাদ করা হয় "fornicati", "fornicatus", "fornicata", এবং "fornicatae" রূপে। পরবর্তীতে ইংরেজি বাইবেলের বিভিন্ন অনুবাদ যেমন ১৫৯৯ সালের জেনেভা বাইবেল, ১৬১১ সালের কিং জেমস সংস্করণ, ১৮৯৯ সালের ক্যাথলিক ডুই-রেম বাইবেল এবং ১৯০১ সালের আমেরিকান স্ট্যান্ডার্ড ভার্সন-এ "fornication" এবং "fornicators" শব্দগুলো ব্যবহৃত হয়েছে।
তবে দ্বিতীয় বিশ্বযুদ্ধের পর প্রকাশিত অনেক আধুনিক ইংরেজি বাইবেল অনুবাদে "fornication" এবং "fornicators" শব্দ দুটি পুরোপুরি এড়িয়ে যাওয়া হয়েছে। যেমন: English Standard Version, New Living Translation, New International Version, Christian Standard Bible, Good News Bible, এবং Contemporary English Version—এই অনুবাদগুলোতে এই শব্দগুলো নেই। একটি অনুবাদে "fornication" থাকলে, অন্য অনুবাদে সেটির পরিবর্তে "whoredom", "যৌন অনৈতিকতা", অথবা শুধু "immoral" বা "immorality" শব্দ ব্যবহার করা হয়েছে (যেমন )।
লাতিন ভাষায় "fornix" শব্দের অর্থ খিলান বা স্থাপত্যিক খিলান। প্রাচীন রোমে যৌনকর্মীরা বৃষ্টির হাত থেকে বাঁচার জন্য এমন খিলানের নিচে দাঁড়িয়ে খদ্দেরের জন্য অপেক্ষা করতেন। ফলে "fornix" শব্দটি বেশ্যালয়ের প্রতিশব্দে পরিণত হয়, এবং "fornicare" ক্রিয়াটি এমন একজন পুরুষকে বোঝাত যে বেশ্যালয়ে যায়।
ইংরেজি ভাষায় "fornication" শব্দটির প্রথম রেকর্ডকৃত ব্যবহার ঘটে "Cursor Mundi"-তে, আনুমানিক ১৩০০ সালের দিকে। অক্সফোর্ড ইংরেজি অভিধান (OED)-এ এর একটি রূপক ব্যবহারও নথিভুক্ত আছে: "The forsaking of God for idols" অর্থাৎ "দেবতাদের জন্য ঈশ্বরকে ত্যাগ করা"।
"Fornicated" শব্দটি একটি বিশেষণ হিসেবেও ব্যবহৃত হয় উদ্ভিদবিজ্ঞানে, যার অর্থ খিলানাকৃতি বা নিচের দিকে বাঁকানো (যেমন পাতার ক্ষেত্রে)। জন মিলটন ১৬৪২ সালে রচিত "The Reason of Church-Government Urged against Prelaty" গ্রন্থে এই শব্দের দ্ব্যর্থক ব্যবহার করেন: "[She] gives up her body to a mercenary whordome under those "fornicated [ar]ches" which she cals Gods house."
মানব যৌনতা

মানব যৌনতা হল মানুষের কামোদ্দীপক অভিজ্ঞতা এবং সাড়াপ্রদানের ক্ষমতা। কোন ব্যক্তির যৌন অভিমুখিতা অন্য ব্যক্তির প্রতি তার যৌন আগ্রহ ও আকর্ষণকে প্রভাবিত করতে পারে। বিভিন্ন পন্থায় যৌনতা প্রকাশ বা উপভোগ করা যায়; যার মধ্যে চিন্তা, কল্পনা, কামনা, বিশ্বাস, দৃষ্টিকোণ, মূল্যবোধ, আচরণ, প্রথা ও সম্পর্ক অন্তর্গত। এই বিষয়গুলো তাদের জৈবিক, আবেগীয়, সামাজিক অথবা আধ্যাত্মিক বৈশিষ্ট্যকে তুলে ধরে। যৌনতার জৈবিক এবং দৈহিক বৈশিষ্ট্য ব্যাপকভাবে মানব প্রজনন প্রক্রিয়ার সঙ্গে সম্পর্কিত, যার অন্তর্গত হল মানব যৌনতার সাড়াদান চক্র এবং মৌলিক জৈব তাড়না যা সকল প্রজাতির মধ্যেই বিদ্যমান থাকে। যৌনতার দৈহিক এবং আবেগীয় বৈশিষ্ট্যের মূল বিষয়বস্তু হল বিভিন্ন ব্যক্তির মাঝে বন্ধন যা গভীর অনুভূতি অথবা প্রেম, বিশ্বাস এবং পরিচর্যার দৈহিক বহিঃপ্রকাশের মাধ্যমে প্রদর্শিত হয়। সামাজিক বৈশিষ্ট্যগুলো কোন ব্যক্তির যৌনতার উপর মানব সমাজের প্রতিক্রিয়ার সঙ্গে সম্পর্কিত, অপরদিকে আধ্যাত্মিকতা কোন ব্যক্তির সঙ্গে অন্যান্য মানুষের আধ্যাত্মিক সংযোগ নিয়ে আলোচনা করে। এছাড়াও যৌনতা জীবনের সাংস্কৃতিক, রাজনৈতিক, আইনগত, দার্শনিক, নৈতিক, নীতিশাস্ত্রীয় এবং ধর্মীয় বৈশিষ্ট্যের দ্বারা প্রভাবিত হয় এবং এগুলোকে প্রভাবিতও করে। 
সাধারণত কোন ব্যক্তি বয়ঃসন্ধিতে পৌঁছালে যৌন কর্মকাণ্ডের প্রতি তার আগ্রহ বৃদ্ধি পায়। কোন ব্যক্তির যৌন অভিমুখিতা এবং যৌন আচরণের ভিত্তি কি তা নিয়ে মতভেদ রয়েছে। কেউ কেউ দাবি করেন যৌনতা জিন কর্তৃক নির্ধারিত, আবার কেউ কেউ বিশ্বাস করেন এটি পরিবেশের দ্বারা পরিবেষ্টিত, এবং বাকিরা বলেন যে পূর্বোক্ত উভয় কারণই ব্যক্তির যৌন অভিমুখিতা গঠনে পারস্পারিকভাবে অবদান রাখে। উক্ত প্রসঙ্গ এভাবে প্রকৃতি বনাম প্রতিপালন বিতর্কে মোড় নেয়। প্রথম দৃষ্টিকোণ অনুযায়ী, অনেকে দাবি করে মানুষ তার বৈশিষ্ট্য জন্মগতভাবে ধারণ করে যা তাদের তাড়না ও প্রবৃত্তি হতে বোঝা যায়, দ্বিতীয় দৃষ্টিকোণ অনুযায়ী, অনেকে দাবি করেন কোন ব্যক্তির বৈশিষ্ট্য তার বৃদ্ধি ও প্রতিপালন অনুযায়ী জীবনভর পরিবর্তিত হতে থাকে, যা সামাজিক মূল্যবোধ এবং গঠনমূলক পরিচয়ের মাধ্যমে বোঝা যায়।
জেনেটিক পার্থক্যের কারণে ব্যক্তিভেদে বৈশিষ্ট্যের পার্থক্য হয় কিনা তা জেনেটিক গবেষণা করে বোঝার চেষ্টা করা হয়। মানব যৌনতায় মানব ক্রোমোজোমের উপর গবেষণা করে পাওয়া গেছে যে, "মোট মানব জনসংখ্যার ১০% এর ক্রোমোজোমের এমন পার্থক্য রয়েছে যা এক্সএক্স-নারী কিংবা এক্সওয়াই-পুরুষ শ্রেণীর সঙ্গে সম্পূর্ণরূপে মেলে না।"
"মানব সঙ্গী নির্বাচন, প্রজনন ও প্রাজননিক কৌশল, এবং সামাজিক শিক্ষালাভ তত্ত্বের" বিবর্তনীয় দৃষ্টিকোণ যৌনতার বিভিন্ন ব্যাখ্যা প্রদান করে থাকে। যৌনতার সামাজিক-সাংস্কৃতিক বৈশিষ্ট্যগুলো ঐতিহাসিক পরিবর্তন এবং ধর্মীয় বিশ্বাসের দ্বারা পরিচালিত হয়। উদাহরণস্বরূপ বিবাহের মাধ্যমে যৌন আনন্দের ইহুদি দৃষ্টিভঙ্গি এবং যৌন আনন্দকে পরিত্যাগ করার ব্যাপারে অন্যান্য ধর্মের কিছু দৃষ্টিভঙ্গি উল্লেখযোগ্য। কিছু সংস্কৃতিকে আবার যৌনতার ব্যাপারে নিপীড়নমূলক হিসেবে বর্ণনা করা হয়। যৌনতা গবেষণার ক্ষেত্রে বিভিন্ন সামাজিক দলের মানবীয় পরিচয়, যৌনবাহিত রোগ এবং জন্মনিয়ন্ত্রণ প্রক্রিয়াও অন্তর্ভুক্ত থাকে।
এক্সিম ব্যাংক (বাংলাদেশ)

এক্সপোর্ট ইম্পোর্ট ব্যাংক অব বাংলাদেশ পাবলিক লিমিটেড কোম্পানি (ইইবিবিপিএলসি) যা (এক্সিম ব্যাংক) নামে সুপরিচিত বাংলাদেশের একটি অন্যতম বেসরকারি বাণিজ্যিক ব্যাংক। বাণিজ্যিক ব্যাংক হিসাবে বাংলাদেশ ব্যাংকের সকল নিয়ম কানুন মেনে ১৯৯৯ সালের ৩ আগস্ট যাত্রা শুরু করে। শুরুতে ব্যাংকটির নাম ছিল বেক্সিম ব্যাংক লিমিটেড। কিন্তু আইনগত সমস্যার কারণে ব্যাংকটিকে এক্সিম ব্যাংক নামে আভিহিত করা হয় যার পুরা নাম এক্সপোর্ট ইম্পোর্ট ব্যাংক অব বাংলাদেশ লিমিটেড। ব্যাংকটি ২০০৪ সালে দেশের প্রধান দুই পুজিবাজারে তালিকাভুক্ত হয়।
এক্সিম ব্যাংক প্রথম ব্যাংক হিসাবে জুলাই, ২০০৪ সালে সকল কার্যক্রম প্রথাগত ব্যাংকিং থেকে ইসলামী শরিয়াহ ভিত্তিতে পরিবর্তিত করে। ব্যাংকটি মুসলিম ও অ-মুসলিম সবাইকে নিজস্ব প্রয়োজন অনুযায়ী ব্যাংকিং সেবা দিয়ে থাকে। এর মধ্যে রয়েছে -
বর্তমানে ব্যাংকটি ১৩০ টি শাখা নিয়ে তাদের ব্যাংকিং সেবা প্রদান করে যাচ্ছে।
বর্তমানে (মার্চ, ২০২৪) এটিএম বুথ সংখ্যা ২০৮টি।
এক্সিম ব্যাংক ফাউন্ডেশনের মাধ্যমে বিভিন্ন সহয়তা দেয়া হয়ে থাকে -
চট্টগ্রাম উন্নয়ন কর্তৃপক্ষ

চট্টগ্রাম উন্নয়ন কর্তৃপক্ষ 
(চউক বা সিডিএ) চট্টগ্রাম মেট্রোপলিটন এলাকার জন্য সংবিধিবদ্ধ পরিকল্পনা ও উন্নয়ন প্রণয়নমূলক কর্তৃপক্ষ যা বাংলাদেশ সরকারের "চউক অধ্যাদেশ-১৯৫৯" এর আলোকে গঠিত ও পরিচালিত হয়ে থাকে। ভৌগোলিক ও অর্থনৈতিকভাবে গুরুত্বপূর্ণ দেশের অন্যতম বাণিজ্যিক কেন্দ্র চট্টগ্রাম শহর ও এর নিয়ন্ত্রিত আশেপাশের এলাকাসমূহের পরিকল্পিত ও সামঞ্জস্যপূর্ণ উন্নয়নের প্রতি দৃষ্টি রেখে ক্রমবর্ধমান নগরায়ণের ধারাকে পরিকল্পিত ও টেকসই করার লক্ষ্যে সংস্থাটি কাজ করে থাকে।
স্ট্রাকচার প্ল্যান-১৯৯৫ অনুযায়ী ১১৫২ বর্গ কিলোমিটার।
প্রতিষ্ঠানটির সীমানা উত্তরে সীতাকুণ্ড উপজেলার বাঁশবাড়ীয়া, দক্ষিণে সাঙ্গু নদী, আনোয়ারা উপজেলা ও পূর্বে রাঙ্গুনিয়া উপজেলার ইছাখালী এবং পশ্চিমে বঙ্গোপসাগর।
উক্ত প্রতিষ্ঠানটি চট্টগ্রামের চান্দগাঁও-এর সিডিএ পাবলিক স্কুল এন্ড কলেজ, সিডিএ গার্লস স্কুল এন্ড কলেজ এবং এম. এম. আলী রোডের চউক শিশু কানন স্কুল পরিচালনা করে।
ভূমিধর বর্মন

ভূমিধর বর্মন () আসামের প্রাক্তন মুখ্যমন্ত্রী। তিনি ভারতীয় জাতীয় কংগ্রেসের একজন উল্লেখযোগ্য রাজনীতিক ছিলেন। তিনি ১৯৯৬ সনের ২২ এপ্রিল তারিখ থেকে ১৯৯৬ সনের ১৪ মে তারিখ পর্যন্ত আসামের মুখ্যমন্ত্রী পদে নিয়োজিত ছিলেন। অসম বিধান সভায় ৭ বার সদস্য নির্বাচিত হয়েছিলেন। ১৯৬৭ সনে প্রথমবার তিনি বিধান সভায় সদস্য রুপে নির্বাচিত হয়েছিলেন। 
১৯৩১ সনের ২২ অক্টোবর তারিখে নলবাড়ি জেলার বেলশর গাঁও নামক স্থানে ভূমিধর বর্মন জন্মগ্রহণ করেন। তার পিতার নাম ভকতরাম বর্মন ও মাতার নাম মঠোপ্রিয়া বর্মন। তার পিতা ভকতরাম একজন প্রসিদ্ধ ব্যবসায়ী ছিলেন। তার মাতা-পিতার পাঁচটি সন্তান ছিল: তিনজন পুত্র ও দুইজন কন্যা। মাতা-পিতার কনিষ্ঠ সন্তান ছিলেন ভূমিধর বর্মন। 
ভূমিধর বর্মন বেলশর প্রাথমিক বিদ্যালয় থেকে প্রাথমিক শিক্ষা লাভ করেন। ১৯৫১ সনে তিনি টিহু হাইস্কুল থেকে প্রবেশিকা পরীক্ষায় দ্বিতীয় বিভাগে উত্তীর্ণ হন। ১৯৫৩ সনে তিনি গুয়াহাটির কটন কলেজ থেকে আই.এ.এস পরীক্ষায় উত্তীর্ণ হন। তারপর তিনি ডিব্রুগড়ের অসম চিকিৎসা মহাবিদ্যালয়ে নামভর্তি করেন। ১৯৫৮ সনে তিনি এম.বি.বি.এস ডিগ্রী লাভ করেন। 
এম.বি.বি.এস পরীক্ষায় উত্তীর্ণ হয়ে তিনি নিজ জন্মস্থান বেলশরে একটি ব্যক্তিগত চিকিৎসা সেবা কেন্দ্র স্থাপন করেন। ১৯৬৩ সনে তিনি শোলমারা প্রাথমিক স্বাস্থ্য কেন্দ্রে চিকিৎসক রুপে যোগদান করেন। তিনি বরপেটারোড স্বাস্থ্য কেন্দ্রে প্রথম শ্রেণীর সহকারী সার্জনরুপে নিযুক্তি লাভ করেছিলেন। 
ডঃ ভূমিধর বর্মন একজন উত্তম চিকিৎসক রুপে সমগ্র অঞ্চলে তার খ্যাতি ছিল। সেইজন্য রাজনৈতিক নেতারা তাকে রাজনীতিতে অন্তর্ভুক্ত করার কথা বিবেচনা করেন। অসমের প্রাক্তন সাংসদ তথা বিধায়ক প্রফুল্ল গোস্বামী ও অসমের প্রাক্তন মুখ্যমন্ত্রী মহেন্দ্র মোহন চৌধুরীর সহযোগীতায় তিনি ভারতীয় জাতীয় কংগ্রেসে যোগদান করেন। ১৯৬৬ সনে তিনি চাকুরি ছেড়ে দেন।
১৯৬১ সনে ডঃ ভূমিধর বর্মন কামরূপ জেলার পলাশবাড়ির মালতী দাসকে বিবাহ করেন। তাদের চারজন সন্তান: একটি পুত্র ও তিনটি সন্তান। পুত্রের নাম দিগন্ত বর্মন। কন্যাদের নাম যথাক্রমে: দিপালী বর্মন, রীতা বর্মন, রীণা বর্মন। 
ডঃ ভূমিধর বর্মনকে হত্যা করার জন্য তিনিবার উগ্রপন্থী আক্রমণ করেছিল। প্রথম আক্রমণ ১৯৮৬ সনে বেলশর থানার সন্মুখে, দ্বিতীয় আক্রমণ ১৯৯০ সনের ২০ জানুয়ারি তারিখে নিজ বাসগৃহে পতাকা উত্তোলনের সময় ও তৃতীয় আক্রমণ সংঘটিত হয় ১৯৯৫ সনের ৩০ ডিসেম্বর তারিখে বরক্ষেত্রী সমষ্টির লাউপারা গাঁও নামক স্থানে। উক্ত তিনটি আক্রমণে কোন ক্ষয়-ক্ষতি না হয়ে তার প্রাণ রক্ষা হয়।
কিম হিউজ

কিম্বার্লি জন হিউজ (; জন্ম: ২৬ জানুয়ারি, ১৯৫৪) পশ্চিম অস্ট্রেলিয়ার মার্গারেট রিভার এলাকায় জন্মগ্রহণকারী অস্ট্রেলিয়ার সাবেক ক্রিকেটার। ১৯৭৯ থেকে ১৯৮৫ সাল পর্যন্ত অস্ট্রেলিয়া জাতীয় দলে খেলার পাশাপাশি ওয়েস্টার্ন অস্ট্রেলিয়া, নাটাল দলে খেলেন। ১৯৭৯ থেকে ১৯৮৪ সময়কালে দলের অধিনায়কেরও দায়িত্ব পালন করেছেন তিনি। "ক্ল্যাগি" ডাকনামে পরিচিত কিম হিউজ তৎকালীন ক্রীড়া জগতে নিষিদ্ধ সফর হিসেবে স্বীকৃত দক্ষিণ আফ্রিকায় বিদ্রোহী অস্ট্রেলিয়া দলের অধিনায়কত্ব করেছেন।
পশ্চিম অস্ট্রেলিয়ার মার্গারেট রিভার এলাকায় হিউজ জন্মগ্রহণ করে। বাবা স্ট্যান ছিলেন বিদ্যালয়ের শিক্ষক ও মা রুথ। এ দম্পতির প্রথম সন্তান ছিলেন তিনি। হিউজের পরিবার কুদারদাপ এলাকায় বসবাস করতেন। সেখানে স্ট্যান বিদ্যালয়ের দায়িত্বে ছিলেন। বাবার স্থানান্তরিত চাকুরীর সুবাদে হিউজের পরিবার বালিদু, পিঞ্জারা ও জেরাল্টটন এলাকায় অতিবাহিত করতে হয়। অবশেষে জেরাল্ডটনের উপকণ্ঠে ওনথেলায় স্থায়ীভাবে বসবাস করতে শুরু করেন। স্থানীয় অ্যালেনডেল প্রাথমিক বিদ্যালয়ে ভর্তি হন। এ বিদ্যালয়ে তার বাবা প্রধানশিক্ষক ছিলেন।
প্রাথমিক বিদ্যালয়ের পড়াশোনা শেষে হিউজের পরিবার পার্থে চলে যায়। সিটি বিচ হাইস্কুলে ভর্তি হন ও ফ্লোরিয়েট পার্ক অনূর্ধ্ব-১৬ দলে ক্রিকেট খেলতে শুরু করেন। জুনিয়র পর্যায়ের চূড়ান্ত মৌসুমে ৪৬ গড়ে ৫৫৫ রান ও ৬ গড়ে ২৮ উইকেট লাভ করেন। এরপর তিনি ওয়েস্টার্ন অস্ট্রেলিয়া কোল্টস দলের সদস্য হন।
ডানহাতি ব্যাটসম্যান হিউজ অর্থোডক্স ও আকর্ষণীয় ব্যাটিং স্টাইলে ক্রিজে দাঁড়াতেন। শৈশবকাল থেকেই উপযোগী টেস্ট ক্রিকেটার হিসেবে তিনি চিহ্নিত হয়েছিলেন। ডেনিস লিলি ও রড মার্শের সাথে প্রায়শঃই ব্যক্তিত্বের সংঘাতে জড়িয়ে পড়তেন। অস্ট্রেলীয় ক্রিকেট বোর্ডের উন্নয়ন ও বিশ্ব সিরিজ ক্রিকেটে অংশগ্রহণের মধ্যে ভাঙ্গনের সময়ে তিনি উন্নয়নের দিকে ধাবিত ছিলেন।
হিউজের অধিনায়কত্বের রেকর্ড বেশ নিম্নমুখী ছিল। ২৮ টেস্টে নেতৃত্ব দিয়ে মাত্র ৭ টেস্টে জয়লাভ করেছিল অস্ট্রেলিয়া। অনভিজ্ঞ দলের পুণর্গঠনে বেশ কয়েকজন অভিজ্ঞ খেলোয়াড়ের নিয়মিত অনুপস্থিতি ও পরবর্তীকালে অবসর নেয়ার প্রেক্ষাপটে কাজ করে যান। তৎকালীন ক্রিকেট বিশ্বে একচ্ছত্র প্রাধান্যবিস্তারকারী ওয়েস্ট ইন্ডিজ দলের কাছে সিরিজ পরাজয়ের পর প্রচারমাধ্যম ও সাবেক দলীয় সঙ্গীদের থেকে অব্যাহত চাপ আসলে আবেগঘন পরিবেশে ও অশ্রুসিক্ত বক্তব্য প্রদান করে অধিনায়কত্ব থেকে নিজেকে প্রত্যাহার করে নেন।
দক্ষিণ আফ্রিকায় ক্রিকেট খেলে অবসর নেন হিউজ। অবসর পরবর্তীকালে হিউজ ওয়েস্টার্ন অস্ট্রেলিয়ান ক্রিকেট অ্যাসোসিয়েশনের নির্বাচকমণ্ডলীর সভাপতির দায়িত্ব পালন করেন। এছাড়াও, এবিসি রেডিওতে মাঝেমধ্যে ক্রিকেট ধারাভাষ্যকার হিসেবে অংশ নিতেন।
আরবোভাইরাস (ব্যান্ড)

আরবোভাইরাস বাংলাদেশের একটি হার্ড রক ব্যান্ড । ২০০২ সালে গিটারিস্ট সুহার্তো শেরিফ, আসিফ আজগর রঞ্জন এবং ড্রামার হিমেলের হাত ধরে যাত্রা শুরু করে আরবোভাইরাস। এরা তিনজন ছিলেন স্কুলজীবন বন্ধু। ব্যান্ডের নামটি মূলত "Blade II" কমিক বই থেকে সংরক্ষণ করা হয়। আরবোভাইরাস গঠিত হবার পর থেকে এখন পর্যন্ত অনেক মিউজিসিয়ানই এই ব্যান্ডের সাথে কাজ করেছে। আরবোভাইরাসের বর্তমান লাইনআপ হচ্ছে সূফী ম্যাভেরিক (ভোকাল; ২০০৩-২০২২; ২০২৩-বর্তমান), আসিফ আজগর রঞ্জন (গিটার; ২০০৩-বর্তমান), আহমেদ আদনান আলম (বেজ; ২০০৯-বর্তমান) এবং নাফিস আল আমিন (ড্রামস; ২০১২-বর্তমান) ।
শ্রেষ্ঠ পরিচালক বিভাগে ফিল্মফেয়ার পুরস্কার

শ্রেষ্ঠ পরিচালক বিভাগে ফিল্মফেয়ার পুরস্কার হল ভারতের চলচ্চিত্র পরিচালকদের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৪ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। এই বিভাগে সর্বাধিক সাতবার পুরস্কার লাভ করেন বিমল রায়। চারবার করে এই পুরস্কার লাভ করেন রাজ কাপুর, যশ চোপড়া ও সঞ্জয় লীলা ভন্সালী।
গাঢ় বর্ণ বিজয়ী নির্দেশ করে।
পাকিস্তান আন্দোলন

পাকিস্তান আন্দোলন () উপমহাদেশে সংঘটিত একটি রাজনৈতিক আন্দোলন। ব্রিটিশ সাম্রাজ্য থেকে স্বাধীন হয়ে উপমহাদেশের উত্তর পশ্চিমের চারটি প্রদেশ ও উত্তর পূর্বের বাংলা নিয়ে স্বাধীন রাষ্ট্র পাকিস্তান গঠনের জন্য এই আন্দোলন সংঘটিত হয়। আশরাফ আলী থানভীর দুই খলিফা শাব্বির আহমদ উসমানি ও জাফর আহমদ উসমানি এই আন্দোলনের ধর্মীয় সমর্থনের প্রধান ব্যক্তিত্ব।
ভারতের স্বাধীনতা আন্দোলনের সাথে সমান্তরালে এই আন্দোলন চলে। দুই আন্দোলনের উদ্দেশ্য একই ছিল। তবে পাকিস্তান আন্দোলনের মুখ্য উদ্দেশ্য ছিল এর ধর্মীয় পরিচয় ও রাজনৈতিক স্বার্থ রক্ষা করা। 
প্রথম সংগঠিত আন্দোলন সৈয়দ আহমদ খান কর্তৃক আলিগড়ে শুরু হয় যা আলিগড় আন্দোলন নামে পরিচিতি পায়। এটি পাকিস্তান আন্দোলনের ভিত্তিস্থাপন করে। ১৯০৬ সালে একটি শিক্ষা কনভেনশন অনুষ্ঠিত হয়। মুসলিম সংস্কারকরা আন্দোলনকে রাজনৈতিক পর্যায়ে নিয়ে যান। এসময় নিখিল ভারত মুসলিম লীগ গঠিত হয়। গুরুত্বপূর্ণ নেতাদের উদ্দেশ্য ছিল ব্রিটিশ ভারতে মুসলিমদের মৌলিক অধিকার রক্ষা করা। আন্দোলনের প্রাথমিক পর্যায়ে মুসলিম লীগের বার্ষিক অধিবেশনের পর এটি দার্শনিক আল্লামা ইকবালের দৃষ্টিভঙ্গি গ্রহণ করে। মুহাম্মদ আলি জিন্নাহর সাংবিধানিক প্রচেষ্টা আন্দোলনের জন্য জনসমর্থন সৃষ্টি করে। উর্দু কবি ইকবাল ও ফয়েজ সাহিত্য, কবিতা ও বক্তৃতার মাধ্যমে রাজনৈতিক সচেতনতা গঠনে ভূমিকা রাখেন। নারীদের মধ্যে বেগম রানা লিয়াকত আলি খান ও ফাতেমা জিন্নাহ এতে ভূমিকা রাখেন।
পাকিস্তান আন্দোলনে বিভিন্ন শ্রেণীপেশার মানুষ অংশ নেয়। পরবর্তীতে ভারত স্বাধীনতা আইন, ১৯৪৭ প্রণীত হয় যার আওতায় স্বাধীন ডোমিনিয়ন ভারত ও পাকিস্তান গঠিত হয়। পাকিস্তান আন্দোলন বিভিন্ন ক্ষেত্রে সামাজিক, রাজনৈতিক, বুদ্ধিবৃত্তিক প্রক্রিয়ার ফলাফল স্বরূপ ছিল। প্রতিষ্ঠাতারা এরপর শক্তিশালী সরকার গঠন করতে সচেষ্ট হন। পরবর্তীতে ১৯৫৮ সালে পাকিস্তানে সামরিক অভ্যুত্থান ঘটে। রাজনৈতিক ও অর্থনৈতিক বৈষম্যের কারণে ১৯৭১ সালে তৎকালীন পূর্ব পাকিস্তান স্বাধীন বাংলাদেশ হিসেবে আত্মপ্রকাশ করে। এরপর থেকে তৎকালীন পশ্চিম পাকিস্তান অংশ পাকিস্তান রাষ্ট্র নামে পরিচিত হয়।
টোটাল ননস্টপ অ্যাকশন রেসলিং

টোটাল ননস্টপ অ্যাকশন (টিএনএ) রেসলিং ন্যাশভিল, টেনেসিতে অবস্থিত একটি যুক্তরাষ্ট্র ভিত্তিক পেশাদারি কুস্তি প্রতিষ্ঠান। এটি প্রতিষ্ঠিত হয় ২০০০ সালে টিনএনএ-এর সাবেক সভাপতি এবং সাবেক সিইও পেশাদার কুস্তিগির জেফ জেরেট এবং তার পিতা জেরি জ্যারেটের মাধ্যমে। বর্তমানে ডব্লিউডব্লিউই এর পর এটি মার্কিন যুক্তরাষ্ট্রের দ্বিতীয় বৃহত্তম পেশাদারি কুস্তি প্রমোশন। এর মূল কোম্পানি টিএনএ এন্টারটেনমেন্ট হিসাবে পরিচিত হয়ে ওঠে।
টিনএনএ প্রতিষ্ঠার গোড়াপত্তন হয় '৯০-এর দশকের জনপ্রিয় পেশাদার কুস্তি প্রতিষ্ঠান ওয়ার্ল্ড চ্যাম্পিয়নশিপ রেসলিং (ডব্লিউডব্লিউই) ব্যবসা ছেড়ে দেওয়ার পর। বব রাইডার, জেফ জ্যারেট, এবং জেরি জ্যারেট একবার মাছ ধরতে গিয়ে পেশাদার কুস্তি ব্যবসায় তাদের ভবিষ্যত নিয়ে আলোচনা করেন।
তখন যুক্তরাষ্ট্রের জাতীয় টেলিভিশনে শুধুমাত্র একটি (ডব্লিউডব্লিউই) পেশাদার কুস্তি অনুষ্ঠান ছিল। রাইডার মনে করেন এই পরিস্থিতি টিভি চ্যানেলগুলো রেসলিং নিয়ে ব্যবসার পক্ষে খারাপ বিবেচনা করার দিকে এগিয়ে নেয়।তিনি একটি রেসলিং প্রতিষ্ঠানের প্রস্তাব করেন যা টেলিভিশনের উপর নির্ভরশীল না হয়ে সরাসরি পে পার ভিউ তে প্রচার হবে।
আডলফ ফন বাইয়ার

ইয়োহান ফ্রিড্‌রিখ ভিলহেল্ম আডলফ ফন বাইয়ার (; অ্ক্টোবর ৩১, ১৮৩৫– আগস্ট ২০, ১৯১৭);একজন জার্মান রসায়নবিজ্ঞানী। তিনি ১৯০৫ সালে রসায়নে নোবেল পুরস্কার লাভ করেন।
বায়ের বার্লিনে রয়েল প্রুশিয়ান সেনাবাহিনীর জোহান জ্যাকব বায়েয়ার এবং তার স্ত্রী ইউজেনি বেয়ার হিটজিগের (১৮০7–-১৮৩৩) প্রখ্যাত ভূতত্ত্ববিদ এবং লেফটেন্যান্ট-জেনারেলের পুত্র। তার পিতা-মাতা উভয়ই তার জন্মের সময় লুথেরান ছিলেন এবং তিনি লুথারান ধর্মে বেড়ে উঠেছিলেন। তার মা জুলিয়াস এডুয়ার্ড হিটজিগের কন্যা এবং মূলত ইহুদি ইটজিগ পরিবারের সদস্য ছিলেন এবং তিনি তার বাবার সাথে বিবাহের আগে খ্রিস্টান ধর্মান্তরিত হয়েছিল, যিনি অ-ইহুদি-জার্মান বংশোদ্ভূত ছিলেন। বায়েরের চার বোন ছিল: ক্লারা (জন্ম ১৮২৬) এমা (জন্ম ১৮৩১), জোহানা (জ্যানেট) (জন্ম ১৮৩৯), অ্যাডিলেড (মৃত্যু ১৮৪৩) এবং দুই ভাই: জর্জি (জন্ম ১৮২৯) এবং এডওয়ার্ড (জন্ম ১৮৩২)। বায়ার অ্যাডিলেডের জন্ম দেওয়ার সময় অল্প বয়সে মাকে হারিয়েছিলেন।
যদিও তার জন্মের নাম জোহান ফ্রিডরিখ উইলহেলম অ্যাডল্ফ বায়ার ছিলেন, তবে তিনি তার জীবনের বেশিরভাগ সময় কেবল "অ্যাডল্ফ বায়ার" নামে পরিচিত ছিলেন। কবি অ্যাডেলবার্ট ভন চামিসো এবং জ্যোতির্বিদ ফ্রিডরিচ উইলহেলম বেসেল তার গডপ্রেমেন্ট ছিলেন। তার পঞ্চাশতম জন্মদিনে তিনি বাওয়ারিয়ার দ্বিতীয় রাজা লুডভিগ কর্তৃক বংশগত আভিজাত্যের কাছে বেড়ে উঠেছিলেন এবং তাঁকে "ভন" স্বীকৃতি দিয়েছিলেন।
বায়ের ছোটবেলায় তার পিতামহের Müggelsheim এ অবস্থিত ফার্মে গাছের পুষ্টির বিষয়ে পরীক্ষা-নিরীক্ষা চালিয়ে বিজ্ঞানের প্রথম আবির্ভূত হন ; বার্লিনের সীমানায় ফিরে এসে, তিনি নয় বছর বয়সে রাসায়নিক পরীক্ষার সাথে টেস্ট টিউবগুলিতে নিয়ে যান। তিন বছর পরে, তিনি একটি অজানা রাসায়নিক যৌগ সংশ্লেষিত করেছিলেন - তামা এবং সোডিয়ামের দ্বৈত কার্বনেট। তার ১৩ তম জন্মদিনে, তিনি নিজের জীবনকর্মের সূচনা করেছিলেন, তার প্রথম রঙ্গিন পরীক্ষার জন্য দুজন থ্যালারের মূল্যবান নীল কিনেছিলেন।
যখন এখনও স্কুলছাত্রী তখন ফ্রিডরিচ উইলহেলম জিমন্যাসিয়ামে তার রসায়ন শিক্ষক তাকে তার সহকারী হিসাবে নিযুক্ত করেছিলেন। ১৮৫৩ সালে মাধ্যমিক স্কুল থেকে স্নাতক শেষ করার পরে তিনি পদার্থবিদ্যা এবং গণিত অধ্যয়নের জন্য বার্লিন বিশ্ববিদ্যালয়ে প্রবেশ করেন। ১৮৪6 সাল নাগাদ প্রুশিয়ান সেনাবাহিনীর একটি বিভাগ তার অধ্যয়ন ব্যাহত করেছিল, যখন তিনি হাইডেলবার্গ বিশ্ববিদ্যালয়ের একাডেমিয়ায় ফিরে এসে রবার্ট বুনসেনের অধীনে রসায়ন পড়ার ইচ্ছা করেছিলেন। [উদ্ধৃতি আবশ্যক] প্রখ্যাত রসায়নবিদের সাথে বিতর্কের পরেও তিনি তার পরামর্শদাতাকে পরিবর্তন করেছিলেন আগস্ট কেকুলি। ১৮৮৮ সালে আর্সেনিক মিথাইল ক্লোরাইড বা কাকোডাইলিকের উপর ডক্টরেট শেষ করার জন্য বার্লিনে ফিরে আসার পরেও তিনি কেকুলের সাথে সহযোগিতা অব্যাহত রেখেছিলেন।
বাইয়ার ১৮৩৫ সালের ৩১ অক্টোবর তৎকালীন প্রুশিয়ার বার্লিনে জন্মগ্রহণ করেন।
তাফাদজা কামুঙ্গোজি

তাফাদজা কামুঙ্গোজি (; জন্ম: ৮ জুন, ১৯৮৭) হারারেতে জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য হিসেবে তিনি মূলতঃ লেগ ব্রেক বোলিং করে থাকেন। ঘরোয়া ক্রিকেটে মাসভিঙ্গো দলের পক্ষে খেলেছেন।
জিম্বাবুয়ে বোর্ড একাদশের পক্ষে অস্ট্রেলিয়ান একাডেমি দলের বিপক্ষে অংশ নিলেও তিন খেলার ঐ সিরিজে ৩-০ ব্যবধানে পরাজিত হয় তার দল। ২০০৫-০৬ মৌসুমে জিম্বাবুয়ের লিস্ট এ ক্রিকেটের খেলায় অংশ নেন। তিন খেলায় তিনি পাঁচ উইকেট পান। তন্মধ্যে ম্যাশোনাল্যান্ডের বিপক্ষে চার উইকেট নিয়ে দলটিকে ৭৬ রানে অল-আউট হতে সহায়তা করেন।
২০০৬-০৭ মৌসুমে দক্ষিণ আফ্রিকার বিপক্ষে টুয়েন্টি২০ খেলায় অভিষিক্ত হন। ২০০৬ সালের চ্যাম্পিয়ন্স ট্রফিতে জিম্বাবুয়ে দলে ডাক পান। ২৫ অক্টোবর, ২০১৪ তারিখে বাংলাদেশ সফরে মিরপুরের শের-ই-বাংলা ক্রিকেট স্টেডিয়ামে অনুষ্ঠিত প্রথম টেস্টে স্বাগতিক বাংলাদেশের বিপক্ষে তার টেস্ট অভিষেক ঘটে।
বিমলা প্রসাদ চলিহা

বিমলা প্রসাদ চলিহা (; ) ভারতীয় জাতীয় কংগ্রেস দলের একজন নেতা ও অসমের প্রাক্তন মুখ্যমন্ত্রী।। ১৯৭১ সনে তাকে পদ্মবিভূষণ পুরস্কার দ্বারা সন্মানিত করা হয়।
১৯১২ সনে ২৬ মার্চ তারিখে অসমের শিবসাগর জেলায় বিমলা প্রসাদ চলিহা জন্মগ্রহণ করেন। তার পিতার নাম কালিপ্রসাদ চলিহা ও মাতার নাম নিকুঞ্জলতা। পিতা কালিপ্রসাদ ছিলেন শিবসাগর ন্যায়ালয়ের একজন প্রখ্যাত উকিল। মাতা নিকুঞ্জলতা ছিলেন মণিরাম দেওয়ানের নাতি।। তাদের পরিবার ছিল অভিজাত শ্রেনীর বংশ ও তাদের চা-বাগান ছিল। কালিপ্রসাদ চলিহার পাঁচটি পুত্র ও পাঁচটি কন্যা ছিল। 
বিমলা প্রসাদ চলিহা বাল্যকালের শিক্ষা শিবসাগর সরকারি উচ্চ বিদ্যালয় থেকে সম্পূর্ণ করেন। ১৯২৮ সনে তিনি প্রবেশিকা পরীক্ষায় উত্তীর্ণ হন। তারপর তিনি কলকাতার সি.টি কলেজে নামভর্তি করেন যদিও শিক্ষা অসমাপ্ত করে অসমে ফিরে আসেন ও কংগ্রেস দলে যোগদান করেন। এখানেই তার শিক্ষাজীবন সমাপ্ত হয়। 
১৯৩০ সনে বিমলা প্রসাদ চলিহার রাজনৈতিক জীবন আরম্ভ হয়। ১৯৩১ সনে মহাত্মা গান্ধী জনসাধারনকে আহ্বান জানিয়েছিলেন যে গ্রামীণ তাঁত উন্নত হওয়া প্রয়োজন। ১৯৩৪ সনে মহাত্মা গান্ধী অসমের শিবসাগরে আসেন। সেই সময়ে বিমলা প্রসাদ চলিহা একটি উন্নত শ্রেনীর তাঁত প্রস্তুত করে মহাত্মা গান্ধীকে দেখান। উন্নত শ্রেণীত তাঁত দেখে মহাত্মা গান্ধী মোহিত হন ও বিমলা প্রসাদ চলিহাকে আঞ্চলিক শিল্পের প্রশিক্ষণ নেওয়ার জন্য বিহারে পাঠান। তারপর তাকে "সর্বভারতীয় স্পীনার এসোশিয়েন অসম শাখার" সম্পাদক রুপে নিযুক্তি প্রদান করা হয়। 
১৯৪১ সনে বিমল প্রসাদ চলিহা ব্যক্তিগত সত্যাগ্রহ ও ১৯৪১ সনের আন্দোলনে সক্রিয়ভাবে জড়িত ছিলেন। ১৯৪২ সনে তিনি আঞ্চলিক সংগঠন শক্তিশালী ভাবে গড়ে তোলার জন্য মনোযোগ দেন। আন্দোলনে যোগদান করার জন্য ১৯৪২ সনে ১৯৪৪ সন পর্যন্ত তার কারাবাস হয়েছিল। 
১৯৮৬ সনের সাধারণ নির্বাচনে শিবসাগর পশ্চিম সমষ্টি থেকে বিমলা প্রসাদ চলিহা নির্বাচিত হয়েছিল। ভারত স্বাধীন হওয়ার পর গোপীনাথ বরদলৈ-এর নেতৃত্বে অসমে স্বাধীন মন্ত্রিসভা গঠিত হয়। এই মন্ত্রিসভায় তাকে গ্রাম উন্নয়ন বিভাগ পরিচালনার দ্বায়িত্ব দেওয়া হয়। ১৯৪৭-৪৮ সন পর্যন্ত তিনি রাজ্যিক বিধান সভার সংসদী সচিব ছিলেন। তিনি অসম এপেক্স ব্যাঙ্ক ও অসম কুটির শিল্পের প্রথম চেয়ারম্যান রুপে নিযুক্তি লাভ করেন। 
১৯৫০ সনে বিমলা প্রসাদ চলিহা অসম প্রদেশ কংগ্রেস কমিটির সাধারণ সম্পাদক ও ১৯৫২ সনে সভাপতি নির্বাচিত হন। ১৯৫৩ সনে তিনি শিবসাগর সমষ্টি থেকে লোকসভার সদস্য রুপে নির্বাচিত হয়েছিল। তাছাড়াও তিনি নগা শান্তি মিশনের সদস্য ছিলেন। 
১৯৫৭ সনের ২৮ ডিসেম্বর তারিখে বিমলা প্রসাদ চলিহা অসমের মুখ্যমন্ত্রী পদে নিযুক্তি লাভ করেন। এই পদে তিনি ১৯৭১ সনের ৩০ অক্টোবর পর্যন্ত ছিলেন। এই সময়সীমার মধ্যে তিনি নানান সমস্যার সন্মুখীন হন । এরমধ্যে ১৯৬০ সনের ভাষা আন্দোলন, ১৯৬২ সনের চীনা আক্রমণ, ১৯৬৫ সনের পাকিস্তান আক্রমণ, তৈল শোধনাগার আন্দোলন, ১৯৬৬ সনের মিজো বিদ্রোহ, মেঘালয় স্থাপনের প্রচেষ্টা, পাকিস্তানি অনুপ্রবেশ ইত্যাদি প্রধান ছিল। 
১৯৭১ সনের ২৫ ফেব্রুয়ারি তারিখে বিমলা প্রসাদ চলিহার মৃত্যু হয়।
রাজা হাসান

রাজা হাসান (; জন্ম: ৮ জুলাই, ১৯৯২) পাঞ্জাবের শিয়ালকোটে জন্মগ্রহণকারী পাকিস্তানের উদীয়মান ক্রিকেটার। পাকিস্তান ক্রিকেট দলের অন্যতম সদস্য হিসেবে রয়েছেন। দলে তিনি মূলত বোলার। কার্যকরী বামহাতি অর্থোডক্স স্পিন ও দোসরায় ব্যাটসম্যানদেরকে বিভ্রান্তিতে ফেলায় পারদর্শী।
২০১০ সালে ইংল্যান্ড সফরে সাঈদ আজমলের সাথে তিনি দানিশ কানেরিয়ার স্থলাভিষিক্ত হন। ইজাজ আহমেদের অনুপ্রেরণায় রাজার খেলোয়াড়ী জীবনের সূত্রপাত ঘটে। ২০১২ সালে ১৯ বছর বয়সে শ্রীলঙ্কার বিপক্ষে দলের সদস্য মনোনীত হন। সেপ্টেম্বর, ২০১২ সালে অস্ট্রেলিয়ার বিপক্ষে টুয়েন্টি২০ আন্তর্জাতিকে তার অভিষেক ঘটে। সংযুক্ত আরব আমিরাতে অনুষ্ঠিত টি২০ সিরিজের প্রথম খেলায় তিনি দুই উইকেট পান। ১০ অক্টোবর, ২০১৪ তারিখে একই মাঠে ও একই দলের বিরুদ্ধে তার একদিনের আন্তর্জাতিকে অভিষেক ঘটে।
কেশব চন্দ্র গগৈ

কেশব চন্দ্র গগৈ ; )অসমের প্রাক্তন মুখ্যমন্ত্রী। ১৯৮২ সনের ১৩ জানুয়ারি তারিখ থেকে ১৯৮২ সনের ১৯ মার্চ পর্যন্ত তিনি মুখ্যমন্ত্রী পদে অধিষ্ঠিত ছিলেন। তিনি ডিব্রুগড় সমষ্টি থেকে অসম বিধান সভায় নির্বাচিত হয়েছিলেন। 
১৯২৫ সনের ২৯ সেপ্টেম্বর তারিখে অসমের শিবসাগর জেলার লঙ্কা গাঁও নামক স্থানে কেশব চন্দ্র গগৈ জন্মগ্রহণ করেন। তার পিতার নাম ভোগরাম গগৈ। তিনি ১৯৪৬ সনে স্নাতক ডিগ্রী লাভ করেন। তিনি বানারসী হিন্দু বিশ্ববিদ্যালয় থেকে আইন পরীক্ষায় উত্তীর্ণ হন। তারপর তিনি শিবসাগর ন্যায়ালয়ে উকালতি আরম্ভ করেন। কেশব চন্দ্র গগৈ নানান সামাজিক অনুষ্ঠানে ঘনিষ্ঠ ভাবে জড়িত ছিলেন। তিনি তিনসুকীয়া আইন কলেজের প্রতিষ্ঠাপক অধ্যক্ষ, ডিব্রুগড় উকিল সন্থার সভাপতি, অসম উচ্চ ন্যায়ালয়ের প্রবীণ অধিবক্তা ও অসম রাজহ বোর্ডের একজন অধিবক্তা। তিনি কিছুদিন ডিব্রুগড় আইন কলেজে অধ্যাপনা করেছিলেন। 
১৯৭৮ সনে জনতা পার্টির প্রার্থীরুপে কেশব চন্দ্র গগৈ ডিব্রুগড় সমষ্টি থেকে অসম বিধান সভায় নির্বাচিত হন। সেই সময় গোলাপ বরবরা বিত্তমন্ত্রী ছিল। ১৯৮০ সনে তিনি সৈয়দা আনোয়ারা টাইমুরের মন্ত্রিসভায় মন্ত্রী ছিলেন। 
১৯৮২ সনের ১৩ জানুয়ারি তারিখ থেকে কিছুদিন কেশব চন্দ্র গগৈ অসমের মুখ্যমন্ত্রী পদ গ্রহণ করেছিলেন। তারপূর্বে অসমে রাষ্ট্রপতি শাসন চালু ছিল। মন্ত্রিসভা গঠনের পর অসমে রাষ্ট্রপতি শাসন সমাপ্ত হয়। সেই সনের ১৯ মার্চ তারিখে তিনি মন্ত্রীর পদত্যাগ করেন। তারপর অসমে পুনারাব রাষ্ট্রপতি শাসন চালু হয়। 
১৯৯৮ সনের ৩ আগস্ট তারিখে কেশব চন্দ্র গগৈর মৃত্যু হয়।